“Bertsolari rockeroak baditugu, baina bat-bateko bertso rockeroak ez hainbeste”. Deia, Noticias de Bizkaia\nALBERTO IRAZU KAZETARIA\n“Bertsolari rockeroak baditugu, baina bat-bateko bertso rockeroak ez hainbeste”\nBertsoa eta rockaren arteko harremanariburuzko ‘Rocka puntua!’ kronika etasaiakera liburua osatu du Alberto Irazukazetariak (Andoain, 1970)\nDani Piedra - 2018(e)ko martxoaren 7a, asteazkena - 11:11etan eguneratua\nKazetaritzan eta zenbait musika taldetan aritutakoa da Irazu. JAVIER COLMENE\nJATORRI desberdinekoak dira bertsolaritza eta rocka;eta, hasieran, errezeloz begiratu zieten elkarri. Aitzindari askoren ekinari esker, elkar ezagutzeko bide luze baina emankorra abiatu zen. Hala, gaur egun ez da arraroa bertsolari batek rock talde baten abestiak idaztea edo rock doinu bat bertsotarako moldatzea. Azken bost hamarkadetako ibilbide aberasgarri hori zehatz-mehatz aztertu du Alberto Irazuk Rocka Puntua! Liburuan (Pamiela, 2017), bertsolaritzaren eta musikaren bilakaeran adierazgarri izan diren mugarrien bidez. Abiapuntua 1964ko martxoaren 19an jarri du, Zestoan. Joxe Mari Iriondo gaijartzaileak rock eta twist musikaz galdetu zion Uztapide bertsolari handiari, artean euskal giro tradizionalean guztiz arrotzak ziren kontzeptuak.\nZergatik hasi duzu kontaketa 1964an? Zer gertatu zen garai hartan?\nNire ikerketan, hura da rock terminoa atera zaidan lehendabiziko aldia. Iriondok jartzen duen puntua (“ikasi al dituzu rock and roll eta twist”) oso egokia da garai oso baten testigantza emateko, 1960ko hamarkadan musika berriak heltzen ari ziren Euskal Herrira eta Iriondok hori galdetzea ez da kasualitatea. Ez nuen hori baino atzerago jo beharrik sentitu: bertsolaritzak kanpotik datorren gauza berri horren aurrean duen beldurra eta ezagutza eza adierazteko oso egokia da.\nBertsolaritzak beste alde batera begiratu zuen luzaroan, rocka izendatu ere ez zuen egiten... berritasunak onartzea kosta egiten da.\nBertsolaritza, garai hartan, baserri munduari lotuta zegoen erabat. Bertsolari guztiak baserritarrak ziren eta gai arketipikoak baserriarekin, jainkoarekin, euskararekin eta Euskal Herriarekin lotutakoak ziren. Rock eta twist beste leku batetik datozen hitzak dira, anglizismoak. Zer diren ere ez dakite, gertakari berri hori enfokatzeko jakinduria edo ezagutzarik ez dute, beren mundutik kanpo gertatzen ari da.\nGaur egun ohituta gaude rock estetikadun bertsolarietara eta rockean oinarritutako doinuetara. Bertsoaren biziraupenean funtsezkoa izan da hori?\nEz dut uste ezinbestekoa izan denik. Liburuaren lehenengo atalean kontatzen dut nola bertsolaritza hiritartu egin den, inguruko gizartearekin sinkronizatu den. Garai batean kondenagarri ziren berrikuntza batzuk, tartean doinu arrotzak, gaur egun erabili egiten dira. Bertsolaritzak ezinbestekoa izan du hiritartze eta sekulartzea, baina hori egin zezakeen rockarekin nahastu gabe. Gertatzen dena da, 1970eko eta 80ko hamarkadan bi prozesu paralelo gertatu zirela. Bat da bertsolaritza hiritartu egin zela eta, bigarrena, euskara rock munduan sartzen hasi zela. Hor konfluentzia bat dago. Baina, berez, bertsolaritzak rockaren beharrik ez zuen. Beste gauza bat da doinu eta erritmo berriek eman dezaketela esperimentatzeko tartea.\nBertsoa kontserbadore izatetik abangoardia izatera pasa da.\nHor bertsolariek lan handia egin dute. 1987an Euskal Herriko Bertsolari Elkartea sortzea oso momentu klabea izan zen, bertsolariek beren antolaketaren ardura hartu zutelako. Sena izan dute garai bakoitzean kokatzen joateko eta belaunaldi berri bakoitzean gai izan dira beren garaiko elementuak bertsoarekin uztartzeko eta bertsolaritzaren diskurtso berrian sartzeko. 1990eko hamarkadan rockaren diskurtsoa normaldu egin zen bertsolaritzan. Gaur egun ere halako prozesuak gertatzen dira;esate baterako, emakumeen presentzia eta generoaren diskurtsoa sartzen ari dira. 1980ko hamarkadatik honako bertsolari gehienak unibertsitatean ikasitakoak dira, hainbat esparrutatik edaten dute, 1960ko hamarkadako bertsolariek ez bezala. Horrek bertsolaritzaren diskurtsoari eta estetikari eragiten dio.\nRocka eta bertsolaritza uztartzea bide nekeza izan da?\nRock&roll klasikoan, bluesean eta abar badaude bertsolaritzako neurrietatik oso hurbil dauden zenbait doinu, baina 1960ko hamarkadan ezinezkoa zen bertso bat egitea rock doinu batekin, zubi hori eraitsita zegoelako, ez zuten elkar ezagutzen. Hala ere, bertsoa rockean uste baino lehenago sartu zen, rockak modu diferenteetan xurgatu du bertsolaritzaren eragina: Bertso idatziei dagokionez, Errobi, Hertzainak... izan ziren aitzindariak. Ondoren, 1990eko hamarkadan, Negu Gorriak sortu zenean, Bertso Hop-aren eztanda izan zen. Hor ikusten da rockak modu berri batean begiratu ziola bertsolaritzari. Bertsolariak eurak bihurtu dira rock hitzen egile. Negu Gorriaken eraginez hainbat zubi eraiki dira.\nAldiz, bertsolaritzan rocka sartu ote den… hori beste gauza bat da. Bertsolaritzak hitzaren inguruan egiten du dantza, eta rockak erritmoaren inguruan. Horregatik, rocka bertsolaritzara eramatea zailagoa da. Eraman ditzakezu estetika batzuk oholtza gainera, Jon Maiak egin zuen bezala. 1990eko hamarkadan rockero itxurarekin aritzen zen bertsotan, horrek bere diskurtsoari eragiten zion, rockero baten ahotik kantatzen zuelako. Baina rock erritmoak bertsoan sartzea zailagoa da. Beraz, esan dezakegu bertsolari rockeroak baditugula, baina bertso rockeroak, bat-batekoak, ez hainbeste, beharbada.\nBadirudi naturaltzat hartzen dela fusio hori orain.\n1990eko hamarkadatik ohiko bihurtu da, Negu Gorriakek eman zuen, nolabait, hasiera ofiziala. Baina nik liburuan zera esaten dut: Euskarazko pop-rockeko edozein estilotan, idazleak, bertsolariak eta abar aritzen dira hitzak idazten. Horrek anomalia bat erakusten du, gaztelaniazko edo frantsesezko rockean ez da hain ohikoa. Zer pentsatua ematen du, ahozko hizkuntza bizi gisa hutsune batzuk ditugu rock taldeen furgonetetan eta kamerinoetan.\nZer pentsatuko zuten lehengo bertsolariek gaur egungoa ikusita?\nNik uste dut euskarazko kulturan, oro har, aurrerakuntza asko egin direla: Bertsolaritzan, musikan, literaturan... euskal gizartea bera aldatu delako. Beraiek, seguru asko, gaur egungo parametro asko ez lituzkete ulertuko. Esate baterako, Uztapide bati arraro egingo litzaizkioke, bere mundutik kanpokoak lirateke, Maialen Lujanbiok generoari buruz egin dituen hainbat hausnarketa, edo gai batzuei zer nolako ertzetatik heltzen dien. Nolanahi ere, pozik egongo lirateke, bertsolaritza osasuntsu dagoelako, gazteak nonahi dabiltzalako bertsotan. Seguruenez, bertsogintzaren ezaugarriekin harrituta, baina duen osasunarekin pozik egongo lirateke.\nGuk ere pentsatuko al dugu antzeko zerbait noizbait?\nLiburuan esaten dut belaunaldi bakoitzak bere mintzabidea behar duela, hori da aurrerabidea. Nire ondorengoek zerbait egiten badute musika alorrean edo bertsolaritzan ni harritzen nauena, ongi etorria bedi. Hizkuntzaren transmisioa continuum bat da eta aldianaldian aldatzen joan behar da. Beraz, gu harritu gaitzatela, guk aurrekoak harritu genituen bezala. Euskaraz gauzak sortzen segitzen badugu, positiboa izango da.\nLiburuko pasarte batean fikziozko kontakizun bat sartu duzu, zer helbururekin?\nFikziozko pasarte bakarra dago: 1967ko txapelketa ospetsuko finalean Nemesio Etxanizek Basarri xaxatzen duenekoa, Elvis Presleyren eta Johnny Cashen doinu batzuekin bertsotan egin dezan. Ipuin bat eginaz, Basarri Xalbadorren tokian jarri dut. Alde batetik, Xalbadorri txapela eman nahi nion, bere garaian eman ez ziotena. Bestetik, ipuin horren bitartez kontatu nahi nuen 1960ko hamarkadan ezinezkoa zela gaur egun gertatzen ari dena, alegia, bertsogintzaren tradiziotik kanpora zeuden doinuekin txapelketa batean abestea. Horrekin erakusten dut gaur egungo bertsolaritzan zer egin daitekeen lasai asko, baina 1960ko hamarkadan inola ere egin ezin zitekeena.\nZure bizipenak oinarrizkoak izan dira liburua idazteko?\nNik 1980ko hamarkada lehen pertsonan bizi izan nuen. Batez ere Andoaingo Gaztetxea, garai hartan oso inportantea izan zena. Fermin Muguruzak, Josu Zabalak, garai hartako jende askok aitortzen du leku klabea izan zela. Orduko pasadizoak, pentsamenduak... sartu ditut. Sentitzen nuen orain ezezagunak diren talde batzuek bertsolaritzarekin izan zituztela esperientzia batzuk eta ahaztuta geratzeko arriskuan zeudela. Ikusi genuen nola sartu zen euskara hainbat girotan eta musikatan. Gu izan ginen lekuko, hemen, Andoainen, nola sartu zen hardcorean, punkean, heavyan. Horren testigantza utzi nahi izan dut.\nLiburuaren hondarrean bideoak ikusteko loturak, informazio gehigarria eta abar sartu dituzu. Liburutik harago arakatzeko aukera ematen duzu.\nKronologia labur bat egin dut liburuaren azkenetan, nolabait osatu egiten duena aurreko guztia. Datu batzuek erakusten dute nola aldatu den gizartea. Adibidez, zera jasotzen dut: “1985eko abuztuaren 19an, Bilboko Aste Nagusian, Udaltzaingoak hainbat punki hiritik kanporatu zituen, sulfatoaz desinfektatu eta gandorrak moztu ondoren”. Gaur egun, beharbada, Bilboko alkateak punk talde ezagun bati diru-laguntza ematen dio superjaialdi batean Bilbon jo dezan. Baina orduko hartan desinfektatuta bidali zituzten. Liburu honek irakurtzeko bi aukera ematen ditu. Bata: hasi eta bukatzea. Beste aukera bat da geldialdiak egitea aipatzen ditudan bertsoetan, abestietan, bideoetan eta abar. Nik asko gozatu dut liburua egiteko orduan, horiek denak entzuten, ikusten eta, zenbait kasutan, deskubritzen.\netiquetas: ortzadar, alberto irazu


HERRIOLA – Hernandorena Kultur Elkartea\nHerri librea eta Atxulondo\nHernandorena Kultur Elkarteak Atxulondoko burdinolaren inguruan zerbait egiteko proposamena luzatu eta ideia handitzen eta handitzen joan zen Zizurkilen. 2017ko maiatzean zehar ola martxan zegoen garaian girotutako azoka batekin hasi, herri antzerkiarekin jarraitu eta konturatzeko izugarrizko dimentsioa hartu zuen ekimenak. Herrigintzarako «faktoria» izan eta herri giroa sustatu zuen, kanpotik ezer ekarri gabe, herritarron trebeziaz baliatuz.\nEgun osoa bete zuen HERRIOLA izeneko ekimenaren ikuskizun nagusia Erdi Aroan girotutako antzezlana izan genuen.\nAtxulondo burdinola eta haren ingurune natural babestua ezagutarazteko Hernandorena Kultur Elkarteak liburuxka hau prestatu zuen, herriko etxe guztietara zabaldu zena. Oso era grafikoan burdinolek nola lan egiten zuten ikus eta irakur daiteke bertan, baita Atxulondo burdinolaren nondik-norakoak ere.\nUrrian gaian aditu den Iago Irixioarekin solastu genuen Zizurkil eta Gipuzkoako Erdi Aroko bizimoduaz.\nMaiatzaren 6an Atxulondo burdinola eta haren ingurune natural babestua ezagutarazteko ibilaldia prestatu zen.\n2015ean 400 urte bete ziren Zizurkilek Tolosatik bereizi eta herri libre bezala bere etorkizunaren bideari ekin zionetik. Urte hartako Maiatza Saltsan ekimenetan biziki gogoratu zuen Zizurkilek gertakari haren urteurrena eta herritar anitzek parte hartu zuen ospakizunetan Intxaur pilotalekuan eskaini zen antzerki dotore baten bidez. Ongi frogatu zen herritarren artean prestatutako ekimenek izaten dutela arrakastarik handiena.\nHari segida emanez, ekimen berri bat proposatu zaio 2017 honetan Zizurkilgo herriari: HERRIOLA izeneko proiektua. Presentzia handia izan du ekimenean ATXULONDO BURDINOLAK, herrian dugun altxorrik ikusgarrienetakoa bezain ezezaguna. Ikustekoak dira bertan mendetan zehar jardun zuen burdinola, baita haren ingurune natural miresgarria ere.\nEkimen nagusia maiatzaren 20ko jai egunean burutu zen: egun batez, Zizurkil Erdi Arora ekarri genuen, nahiz Joxe Arregi plaza ez den lan horretarako egokiena. Goizeko lehen ordutik garai bateko lanbideak irudikatzen zituzten puestoekin bete genuen plaza. Han ziren izkribauak, okinak, zapatariak, harginak eta zurginak, odolkigileak, perratzaileak, lantresnagileak eta xextogileak, ukendugileak, lore eta barazki saltzaileak eta, nola ez eta bereziki, Atxulondo burdinola bera.\nEz ziren faltatu haurrentzako jolasak ere. Ikuskizun nagusia, baina, Erdi Aroan girotutako antzezlana izan genuen: Donostiako Okendotarren eta Zizurkilgo Donemiliagatarren seme-alabaren arteko ezkontza handikiaren prestaketa irudikatu zuten. Azkenean, ordea, Atxulondoko matxinoek gidatutako herritarrek jauntxoei aurre egitea lortu zuten.\nNola ez, plazan bertan egin genuen bazkari bikaina. Arratsaldeko dantza eta erromeriek eguna borobildu zuten.\nArgi ikusi da herritarrok modu askotara parte har dezakegula, bakoitzak egiten dakien hori eskainiz: postu bat jarriz, herri bazkarian zerbitzatuz, antzerkian aktore zein figurante gisa arituz, postuetako montajean edo desmontajean lagunduz, dekorazioa prestatuz, edo baita ikusle gisara hurbilduz ere.\nLaburbilduz, esan daiteke HERRITARROK HERRITARRONTZAT EGINDAKO JAI APARTA izan dela.\n2017ko Maiatza Saltsan ekimenaren aurkezpena egin zen Udaletxean. Alberto Urigoien argazkilariak egunean zehar ateratako 335 argazki bikainen bilduma eskaini digu.


Irekia Eusko Jaurlaritza - Gobierno Vasco :: Euskal iritzi publikoaren urtekaria 2011\nProspekzio Soziologikoen Kabineteak argitalpen batean bildu ditu 2011ko iritzi-daturik esanguratsuenak.\nEusko Jaurlaritzako Prospekzio Soziologikoen Kabineteak bigarrenez argitaratu du Euskal iritzi publikoaren urtekaria, 2011n zehar egindako iritzi publikoari buruzko bere ikerketetan jasotako gairik esanguratsuenak biltzen dituena. Bilketa honetako informazio kuantitatibo gehiena Soziometroetatik atera da, baina beste ikerketa monografiko batzuk eta momentuko egoerari buruz telefonoz egindako beste azterketa batzuk ere biltzen ditu.\nArgitalpen honen helburua da herritarren eskura jartzea iaz herritar horien lagin adierazgarri bati egindako kontsulta sistematikoen bidez jasotako datuak. Helburu hau Jaurlaritzak komunikaziorako politika publikoen arloan duen gardentasun politikaren baitan kokatzen da eta, azken finean, iritzi publikoaren ikerketek sistema demokratikoentzat duten garrantziaren baitan.\nUrtekariaren egitura 2011n garatutako 13 ikerketako lan-programako gai handien araberakoa da. Argitalpenaren eranskinean zehaztu dira egindako ikerketa horien ezaugarri teknikoak.\nInformazioa lau atal nagusitan antolatu da:\n1.Gizartea:Gizarte bizitzaren eta bizitza pertsonalaren pertzepzioak, ezberdintasun sozialak, hedabideak, hizkuntzen ikasketa, bizialdi osoko ikaskuntza, bizi-kalitatea eta jasangarritasuna, oporrak, kirola egitea eta jokaera bortitzak kirol-lehiaketetan eta tabakoaren kontsumoa eta leku publiko itxietan erretzeko debekua.\n2. Erakundeak eta gestio publikoa: toki-erakundeen ezagutza eta irudia, zerbitzu publikoen funtzionamendua eta administrazioa publikoen irudia.\n3. Iritzi politikoa: hauteskundeei buruzko iritziak, hauteskundeetako portaera eta balio eta jarrera politikoak.\n4. Ekonomia: Egoera ekonomikoaren pertzepzioa, gastu publikoa eta politika fiskala, gizarte laguntzen kontrolari buruzko pertzepzioak eta enplegu-politika aktiboak.\nUrtekariak 223 orrialde ditu, bai euskaraz bai gaztelaniaz argitaratu da eta Kabinetearen helbide elektronikoan dago eskuragai: www.euskadi.net/ikerketa_soziologikoak\nKabinetearen asmoa argitalpen mota honi jarraipena ematea da, jasotako datuak herritarren artean zabaldu eta eskuragarri jartzeko helburuarekin. 2011n datu-bilketa hori ia 20.000 elkarrizketatan gauzatu da.\niritzi_publikoa_2011.pdf 7 MB (application/pdf)


Dantza eredu berritzaileen plaza berria | Berria.eus\nKultura Dantza eredu berritzaileen plaza berria\nDantza eredu berritzaileen plaza berria\nHizkuntza artistiko ezberdinak uztartzen dituzten lanak eskainiko dituzte Nafarroako Dantza Garaikidearen Jaialdian, gaurtik aurrera\nProiektatutako gorputz birtualak egiazko bihurtzen dira Gilles Jobin koreografoaren Força forte ikuskizunean. G. BATARDON\n2017-05-20 / Naiara Elola\nIragan urteko eskaintzarekin alderatuta, eredu berria izango du Nafarroako Dantza Garaikidearen II. Jaialdiak. Gaurtik heldu den ekainaren 3ra bitarte, hamabost dantza ikuskizun programatu dituzte Nafarroako bederatzi herritan eskaintzeko —tartean Iruñea, Barañain, Altsasu eta Agoitz—. Hitzaldi eta tailerrak ere izango dira. Orotara, 30 ekitaldi izango dira. Isabel Ferreira jaialdiko zuzendari artistikoak dioenez, hizkuntza artistikoen eta formatuen aniztasunaren aldeko apustua egin dute. Jaialdia dantzarekin lotutako eragileak elkartzeko aukera «paregabea» dela nabarmendu du.\nKomunitatea, ekopolitika eta etorkizuna izango dira Nafarroako Dantza Garaikidearen Jaialdiaren funtsa. Horregatik, eskaintzan arte diziplina ezberdinenetako artisten arteko elkarlanaren emaitzak ezagutzeko aukera izango da asteburu honetan. Gaur bertan, esaterako, Societat Doctor Alonsok, Tomas Aragay antzerki zuzendariak eta Sofia Asencio dantzari eta koreografoak Anarchy ikuskizuna emango dute, soinu esperimentazioaren inguruan sortua, Iruñeko Katakrak aretoan.\nHorrekin batera, arte adierazpen ezberdinen arteko sinergien emaitza berriak ezagutzeko aukera izango da, tartean, Kukai dantza konpainiaren Oskara plazara ikuskizuna. Lan horretan, Jon Maiak zuzentzen duen taldeak dantza eta zinema uztartzen ditu. Euskal kulturaren pasarteetan barrena eginiko ibilbide hori ere gaur eskainiko dute, Altsasuko Iortia kulturgunean. Bestalde, Iruñeko Baluarte jauregian, Taiwango Cloud Gate Dance Theatre dantza konpainiaren Rice ikusi ahalko da. Dantza garaikidea meditazioarekin, borroka arteekin eta balletarekin uztartzen ditu konpainiak. Besteak beste, Taiwan ekialdeko Chihshang nekazari herrian izandako paisaia aldaketak islatzen ditu.\nHorrez gain, gorputzaren mugimenduez eta bere mugez hausnartzeko pare bat proposamen ere izango dira. Esaterako, bihar, Brasilgo Eduardo Fukushima koreografoaren Homem Torto eskainiko dute Baluarten. Gorputz indartsuen energia duten gorputz ahulak erakutsiko dituzte. Hain zuzen ere, ezintasunei aurre egin eta gurpil aulkietan dauden pertsonek osatzen duten Kon Mocion konpainiaren Sobre Ruedas lana ikusteko parada ere izango da igandean, Agoizko Kultur Etxean. Koreografiaren eta inprobisazioaren artean dantzariak aske sentitzen dira jolasteko eta nahi dituzten arriskuak hartzeko.\nAstebururako azken proposamena Gilles Jobinen Força forte lana da. Koreografoaren irudiko, gorputzak izarren hautsez eginda daude, eta, beraz, gorputzaren konexioak espazioaren bidez arakatzen ditu. Pantailan proiektatutako gorputz birtualak benetako bihurtuko dira oholtza gainean.


Animalien ikasturte hasiera - Librería Tres Rosas Amarillas\nAnimalien ikasturte hasiera.\nIkasturte berriarekin, animaliak berriro elkarrekin.\nAtarian, hainbat barraskilo jostakin.\nGelan, txerriak pintatzen ari dira, bazeneki zerekin?!\nJantokian, noski, saguek gazta dute atsegin.\nZatoz barraskilo, kirikino eta krokodiloekin!


Zure ordenagailurako doako argazki editorerik onenak - Creativos Online | Sormenak linean\nJakina, Adobe Photoshop da argazki editorerik onena, baina kostua du eta horregatik joango gara irakatsi doako argazki editore onenak zure ordenagailurako. Aplikazio sorta, Adobe aplikazioko tresna onenetako batzuk doan gozatzeko aukera emango diguna.\nHori da, argazki editoreak kolorea zuzentzeko edo beste akats batzuk ezabatzeko horrek erretratuaren edo zerua garbitu behar dugun paisaiaren aurpegia izan dezake, argazkia are ederragoa eta perfektuagoa izan dadin. Ziur ahalik eta etekin handiena aterako diozun editore sorta honekin egingo dugu.\n7 Adobe Photoshop Express editorea\nZuzenean goaz gaur egun ordenagailuan dugun doako argazki editorerik onena. Ezaugarri ugari dituen kode irekiko programa, Adobe Photoshop-etik funtzionaltasun osoko bertsio hurbilenera hurbiltzen dena. Eta hau esatea ez da zentzugabekeria, hala da.\nBesteak beste, ordainketa alternatibek baino ezaugarri gehiago eskaintzen ditu geruzetarako, maskaretarako eta baita pluginetarako euskarria ere. Hau da, GIMP-era sartzen bazara, tresna indartsua izango duzu eskuan edo ordenagailuan argazki horiek inoiz ez bezala uzteko.\nKurbak eta mailak ere eskaintzen ditu ukitu kontrastea, nabarmentzen da eta espazio ilunak argazki bat nahi bezala aldatzeko. Eta zigilua bezalako tresna konplexuei buruz hitz egiten dugu eta horrek argazkietako akatsak kentzea ahalbidetzen digu, arte pixka bat badugu. Era berean, eskuila pertsonalizatuak sortzeko, ikuspegi aldaketak aplikatzeko edo hautaketa adimenduneko tresnak erabiltzeko gaitasuna jarraituz.\nIzatea kode irekiko programa esan nahi du ez dugula inolako publizitaterik izango, tutorialak, trikimailuak partekatzen dituzten eta haien laguntza eskaintzen duten erabiltzaileen komunitate handia dagoen bezalaxe. Programa paregabea gaur egun argazki editorearen doako ikuspegitik. Ezinbestekoa.\nIrtenbidea ezaugarri duen zerbait bada Ashampoo klik bakarreko aukera horiek izateko da horri esker lana aurreztu eta argazkiak prest ditugu sare sozialetan lanera edo gustukoak jasotzeko. Egia esan, argazki sorta editorea du, argazkiak aldatu eta ukitu ahal izango dituena, horietako bakoitzean denbora ez galtzeko.\nAlderdi positibo gisa ere aipatu behar da hori oso interfaze garbia du eta ez duela publizitaterik eskaintzen; bai, zure posta elektronikoa partekatu behar duzu Ashampoo Photo Optimizer erabiltzen hasteko.\nIzan daiteke inportatu irudi sorta osoa biratu ahal izateko edo egin edozein argazkitan argazki bakoitzari aplikatzeko. Bere izenak dioen bezala, "optimizatzeko" eta denbora aurrezteko egindako aplikazioa da. Pertsonalizazio aukerak ere eskaintzen ditu automatikoa nahiz eskuzko kolorea zuzentzeko, beraz, tresna bikaina bihurtzen da batch edizioko esaeren zenbait helburuetarako.\nDoako argazki editorea, bere webgunean eskuragarri duguna eta argazkiak ukitu ahal izateaz gain, eskaintza zabala ere badu era guztietako grafikoen liburutegia mota guztietako arrazoiengatik eska dezakegula. Hau da, argazkiak hobeto uzteaz gain, gaur egun sare sozialetan ohituta gauden collageak, gonbidapenak edo beste edozein motatako motak konposatzeko erabil ditzakegu.\nBeste modu batera esanda, a aurrean gaude kalitatezko edukiak sortzen laguntzen digun tresna sare sozialetarako eta gehiagorako. Doako bertsioa ez ezik, hodeiko 1 GB biltegiratze eskaintzen diguna (kasu egin), premium harpidetza ere badu. Doako bertsioarekin bidezkoa den arren doikuntza horiek egitea eta edukietan duen barietate handia erabiltzea.\nArgazki-ukituak egiteko ezaugarrien artean denetarik aurkitzen dugu vintage efektu mota, aplikatu zorroztasuna, saturazioa, kontrastea eta askoz gehiago. Alderdi honetan ez ditu funtzio aurreratuago horiek, baina kontuan hartu beharreko doako editorea da; batez ere era guztietako grafikoen liburutegi horri buruz esandakoagatik.\nEz gaude duela urte batzuk, ezagunena utziz gero doako lineako argazki editorea aurkitzea zailagoa zenean. Fotor da horren adibide eta bere onenetariko batera garamatza ezaugarriak bere maila altuko iragazkiekin.\nBai horiei Premium mailako iragazkiak lotetan aplikatzeko ahalmena gehitzen duguBere webgunean dugun doako editore baten aurrean gaude eta edozein gailu motatik fitxategi askotan aldaketak aldi berean egiteko aukera emango digu.\nJakina, ez ditugu tresna aurreratuak topatuko, hala nola zigilua edo zuzentzaile puntuala, beraz, dena modu errazagoan doa, baina askotan lan bizkorretara jo ohi dugu. Egia da hori maila eta kurba tresnak eskaintzen ditu, baina ez da beste horren konplexutasunera iristen Affinity Photo bezalako tresnak, nahiz eta Adobe Photoshop bezalako ordainketa.\nBaina benetan nabarmentzen den lekua bere batch edizioan da eta horrek doako argazkiak editatzeko beste aplikazio edo webgune batzuek baino maila altuagoan jartzen du. Aurretik Ashampoo izango bagenu, kontatu Fotorrekin hemendik aurrera zein erabiliko duzun erabakitzeko.\nAurreko argazki editoreetan funtzio aurreratuak pixka bat galdu baditugu, Photo Pos Pro-rekin interesgarriak baino gehiago aurkituko ditugu berriro. A editorea ez da GIMP bezain ezaguna, baina hemendik aurrera kontuan hartu beharrekoa.\nNahikoa da GIMP interfazearen kalitatea hobetzeko gai editorea zuzen baino gehiago uzteko. Ongi ordenatutako eta ondo kokatutako interfazea, lan-fluxua oso intuitiboa izan dadin eta ez ditzagun beste programa garrantzitsu batzuk galdu.\nHorri buruz hitz egiten dugu tresna konplexuak maskara geruzak bezalakoak baita mailak eta kurbak eskuz editatzeko aukera ere; Orain ziur jakingo duzu tresna horiek eskertzen zure eguneroko bizitzan doan sartzeko. Klik bateko edizio aukerak ere ez ditu falta, beraz, doako argazki editorea oso zabala da.\nJakina, muga bat dugu, aplikazio honen doako bertsioak soilik onartzen du esportatu 1.024 x 1.204 neurriak dituzten irudiak pixel.\nHas gaitezen bi ezaugarri onenak komentatuz: RAW irudien lotura editatzea eta bihurtzea. Eta bere interfazetik oso aplikazio sinplea aurki dezakegun arren, bere menuetara joaten garenean konplexutasun pixka bat gehiago aurkitzen dugu, edozein programarekin ari garela argi uzteko.\nGIFak sortzeaz hitz egin dezakegu, argazkia bateratzea eta RAW bihurketa, bere bertute batzuen artean. Beraz, programa honek menuak erabiltzen ditu, baina ez du nahi den interfazerik. Argazki edizioan hasi nahi duten hasiberrientzat ezin hobea izan daitekeen programa.\nAdobe Photoshop Express editorea\nEta bai, agian harrituta egongo zara Adobe doako editorearekin aurkitzean, baina hau da Photoshop-en moztutako web bertsioa. Jakina, gure ordenagailuan esportatu edo gordetzean 16 MB baino gehiago ez dituzten JPEG irudientzako laguntza eskaintzen du.\nGuztietan onena izatea da plataforma anitzekoa eta web arakatzailetik joaten bagara Flash-en oinarrituta, aplikazio hau Android edo iOS edozein gailu mugikorretan deskarga dezakegu editatzen jarraitzeko.\nTresna bat bere ahalmenekin, nahiz eta, agian, zerrenda honetan agertzen diren argazki editoreak bezalako doako beste alternatibetatik aldentzen den. Onena hori da primeran funtzionatzen du eta eskuan dugula Adobe-ren lan ona argazkiak editatu ahal izateko.\nEz du geruzetarako euskarririk eskaintzen, ezta fitxategi mota ugari eta 16 MB-ko muga duGainerakoan, web aplikazio zoragarria da bere mugikorreko bertsioekin.\nUs Canva-ren antzeko zerbaitetara jotzen dugu bere helburuetan, argazkiak editatzeko eta gero sare sozialetara eramateko aukera emango digulako. Zentzu horretan, web aplikazio honen puntu onena HTML5 edo Flash-en aurkitzen dugu.\nBere gaitasun batzuen artean dago hodeiko biltegia erabiltzeko gai izan Google Photos edo Google Drive bezalako irudiak esportatzeko edo zure irudi katalogoa nahi bezala aldatu eta editatzeko.\nHori bada ez ditu tresna aurreratu horiek guztiak argitaletxeen moduko beste alternatiba batzuetatik, baina kalitate handiko edukiak sortzera eta gero sare sozialetara eramatera zuzenduta dago.\nBeste argazkiak editatzeko ezinbesteko programen eta hori Windows-etik dator. Zer gertatzen da jatorrizkoa baino are hobea izateko eta gure argazkiak ukitzeko era guztietako aukerak gure esku edukitzeko gai izan dela.\neskaintza plugin-aren laguntza eta geruzetarako gaitasuna ere badu beraz, argazkiak beste maila batera editatu ditzakegu. Oso editorea diskretua.\nPaint.net bizirik dago oraindik eta argazkiak eta bestelako beharrak editatzeko alternatiba bikaina da. Horrekin itxi egiten dugu gure ordenagailurako doako editorerik onenen zerrenda eta hemendik ezezagunenak probatzea gomendatzen dizugu.\nArtikuluaren bide osoa: Sormena linean » General » Argazkia » Zure ordenagailurako doako argazki editorerik onenak\nAdobe Premiere 'Esportazio bizkorrarekin' eguneratzen da azaroaren eguneratzean


Patroklo - Wikipedia, entziklopedia askea.\nPatroklo (antzinako grezieraz: Πάτροκλος, Pátroklos) Troiako gerrako heroia, Menezioren semea eta Akilesen laguna. Akilesek bere armak utzi zizkion Troiako gerran borrokatzeko; Patroklo Troiako harresietaraino iritsi zenean Hektorrek hil zuen eta Akilesen armak kendu zizkion. Laguna mendekatzeko Hektor hil zuen Akilesek; hilobia ere eraiki zion eta hileta ikusgarriak egin.\nOrriaren azken aldaketa: 4 urria 2020, 14:22.


[GALERIA] Euripean ere izugarri ederra izan da Beñat Elzo solidarioa : Bidasoko Hitza\n[GALERIA] Euripean ere izugarri ederra izan da Beñat Elzo solidarioa\nIkusi V. Beñat Elzo kirol eta elkartasun jardunaldiko mendi martxa, mendi lasterketa eta familien probako 100 argazkiz osaturiko galeria.\nMendi martxalariek euripean egin behar izan zuten ibilbide osoa\nEguraldiak ez zuen bat ere lagundu, baina hala ere, zientoka pertsona hurbildu ziren atzo goizean zehar V. Beñat Elzo Mendi Lasterketa solidarioan parte hartzera. Batzuek mendi martxan, beste batzuek mendi lasterketan, eta azkenek familien proban, azaroaren 1a Hondarribian elkartasunerako ezinbesteko eguna bilakatu dela demostratu zuten. Eguraldia dela eta, aurreko urteetan baino jende gutxiago bildu zen kirol kaian, batez ere publikoari dagokionean. Familien lasterketa hasteko bost minutu falta zirela, orduantxe atertu zuen. Ordura arte, bota eta bota aritu zen goiz osoan zehar, eta horrek aurrean jende askok etxean geratzeko erabaki zuen, ziurrenik. Hala ere, 1.503 dortsal saldu zituzten —675 mendi martxarako, 265 mendi lasterketarako, eta 563 familien probarako—, eta kirol kaiko arkupeetan prestaturiko paellarekin eta abarrekin, diru bilketa polita egin zuten Pausokaren alde. Datozen egunotan emango dute antolatzaileek lortutako etekinaren berri. Aurretik, Klink Elkartean bazkari solidarioa egingo dute hilaren 17an, helburu berberarekin.\nIrakurri: Iker Oliveri eta Nerea Amilibia irabazle\n100 argazkiko galeria\nBeñat Elzo solidarioko bosgarren ekitaldiko mendi martxako, lasterketako eta familien probako 100 argazkiko galeria osatu du Hondarribiko HITZAk. Argazki batzuen kalitatea (batez ere familien probako azken zatiak) ez da beharko lukeena, baina ez zen egun erraza izan lanerako; gure kamera ere dezente busti zen atzoko jardunaldian, eta azken orduan huts egiten hasi zen. Hala ere, nahiago izan dugu argazki horiek sartu, arrazoia ulertuko duzuelakoan.\nV. Beñat Elzo Mendi Lasterketa


Hitz egin dezagun мир -ri buruz: Bakea berdin esaten da ukranieraz eta errusieraz | UNICEF\nNola landu dezakegu ikasgeletatik Ukraniako gatazka? Gai hori gure ikasleen kezka izan daiteke, batez ere gure ikastetxean jatorri ukrainarreko edo errusiarreko ikasleak egonez gero.\nEuropa ekialdeko gatazka-gorakada urruneko krisia dela iruditu ahal zaigu, baina ez da hain urrunekoa gure ikastetxeetan errusiar edo ukrainar jatorriko haurrak daudenean. Kalkuluen arabera, Espainian Ukrainako 112.000 pertsona inguru bizi dira eta Errusiako 80.000 pertsona inguru. Kultura, tradizioak eta hitz asko partekatzen dituzte, horien artean "bakea" hitza. Nazioarteko geopolitika aurre aurre jartzen ari zaie, baina horrek ez du zertan ikasgeletara eta auzoetara aurkakotasun hori eraman beharrik.\nZenbait ideia proposatzen dizkizugu gai horri hezkuntzaren ikuspegitik heltzeko, eskola-giroaren eta osasun mentalaren ikuspegitik:\nZaindu osasun mentala\nZure ikastetxean edo ikasgelan ukrainar edo errusiar jatorriko neska-mutilik ez badago ere, kontuan hartu hedabideetan agertzen diren istorioek eta irudiek zure ikasleengan duten eragina. Kontuan izan 2020ko martxotik mundo mailako pandemia bat jasan dutela, horren ondorioak eta murrizketak, eta hedabideak beren narratiban neurrizkoak ez diren mundu batean bizi direla; gauzak okertzeko, gero eta gehiago nagusitzen dira albiste faltsuak, sentsazionalismoa eta gorroto-diskurtsoak.\nZerbait oso larria gertatzen ari den pertzepzioa, koronabirusaren krisitik ateratzen hasiak ginelako sentsazio orokor bat zegoenean, oso kezkagarria izan daiteke gure ikasleentzat, eta haien aldartean eta errendimendu akademikoan eragina izan dezake. Kontuan izan neurriak hartu ahal izateko.\nDatu gutxiago, enpatia gehiago\nKomunikabideek eta geopolitikan adituek Europa ekialdeko egoerari buruzko datuekin betetzen gaituzte. Datu horiek erabilgarriak izan daitezke arazoa hobeto ezagutzeko, baina datuak ulertzea eta pertsonak ulertzea ez da gauza bera. Bi herrialde gatazkan sartzeak ez du esan nahi bertako biztanleak etsaiak direnik, ezta elkar gorrotatzen dutenik ere. Izan ere, kaleko elkarrizketa askotan kontrakoa ikusten da, eta garrantzitsua da xehetasun hori azpimarratzea: batzuetan gerrak ez dira gertatzen jendea gorrotatzen delako, baizik eta gerrak berak sortzen du, denborarekin, jendearen arteko gorrotoa.\nAzkar heldu gaiari\nZure ikastetxean badira errusiar edo ukrainar familiak dituzten haur edo nerabeak? Azkar jokatu, ez ahaztu egoera, bakarrik malgutuko delakoan. Gatazkak era askotako bilakaera izan dezake eta, armatua izanik, estres eta etsipen handia eragin dezake, baita distantzian ere. Kaltetutako ikasleekin eta haien familiekin hitz egin gabe denbora pasatzen uztea kaltegarria izan daiteke. Lagungarria izan dakizuke egoera dolutzat hartzea: beharrezkoa da laguntza ematea, distantzia mantentzea eta normaltasun-sentsazioa dakarten errutinak bultzatzea.\nGaia diskrezioz landu\nIkastetxe batean denok dakigu nor den nor eta nondik datorren. Une honetan, errusiar eta ukrainar jatorriko ikasleek senti dezakete beren buruarengan arreta jartzen dela klasera joaten direnean eta beste pertsona batzuekin harremanetan jartzen direnean. Arreta hori positiboa izan daiteke, eta emozioak bideratzen lagun diezaieke baina, era berean, gerta liteke sentimendu negatiboak eragitea. Hori gertatzen ari den edo ez jabetu, eta lagundu berau konpentsatzen.\nGaia gardetasunez landu\nTabuak ez dira onak, arazoak betirako geratzera eraman baititzakete. Ez badakizu nola jokatu, galdetu zuzenean haurrei edo haien familiei oso txikiak diren kasuetan. Agian, ikasgelan gaia ikaskideekin lantzeko aukera gustatuko zaie edo agian ideiak izutu egin ditzake. Baliteke beste haur batzuek gaiaz hitz egin behar izatea gatazka ulertu ahal izateko. Ez dago konponbide perfekturik, baina ez da konponbide ona izango haurrei eta nerabeei horietan parte hartzen uzten ez badiegu.\nKontrolatu txutxu-mutxuak eta bullyinga\nBeharbada, zure ikastetxean badago jada iritzi-korronte bat nortzuk diren “onak” eta nortzuk diren “txarrak” zehazten duena, edo aurreiritzi tipoetan oinarritutako txutxu-mutxuak, esaterako “errusiar guztiak….dira” edo “ukrainarrak… dira”. Funtsezkoa da jarrera horiek lehenbailehen geldiaraztea, bullying eta jazarpen-egoera posibleen ernamuina baitira, aurrerago kontrolatzea zailagoa izango dena.\nLaguntzen lagunduko al diguzu?\nGuretzat oso garrantzitsua izango litzateke beste ikastetxe batzuek hezkuntza-erronka honi arrakastaz heltzen laguntzea. Zure ikastetxean gai honen inguruan emaitza onak izaten ari den ekimenen bat egin baduzu edo gai horri buruzko hezkuntza-eztabaida zabaltzen lagun dezakeen zalantza edo ideiaren bat baduzu, mezu bat bidal diezagukezu [email protected] helbidera. Zure ekarpenak oso baliagarriak izango dira beste ikastetxe batzuentzat!


Estatu eleaniztuna ~ Blog de Petronor\n4.3.16 Joseba Arruti No hay comentarios\nEstatuko erkidego gehienetako 250 lagun inguruk eleaniztasunaren aldeko agiria sinatu berri dute, 'Espainiaren hizkuntza aniztasunaren onarpenaren eta garapenaren aldekoa' hain zuzen. Gehienak idazleak, unibertsitateko irakasleak, komunikatzaileak, kazetariak, akademikoak, filologoak, soziolinguistak eta politikoak dira. Euskal Herriko hasierako sinatzaileen artean Bernardo Atxaga, Unai Elorriaga, Anjel Lertxundi, Patxi Baztarrika, Lorea Bilbao, Daniel Innerarity, Juan Ignacio Pérez Iglesias, Pello Salaburu edo-ta Gorka Landaburu daude, hogeita hamar bat laguneko zerrenda osatu arte. Estatuko gainerako erkidegoetatik bat egin dutenen artean azpimarratzekoak dira, besteak beste, Carme Riera, Manuel Rivas, Fran Caamaño, Joaquin Coll, Xesús López Montero edo Fernando Ramallo.\nKazetari Europarren Elkarteak Madrilen duen egoitzan egindako aurkezpenean, agiria Estatuko zazpi hizkuntzatan irakurri zen, berorrek aipatzen duen eleaniztasunaren erakusgarri. Espainiako hiritargoaren %47 gazteleraz gain beste hizkuntza bat duen erkidegoren batean bizi da. Ezagutzera emandako idatziak dioenez, gizarte guztietan hizkuntza aniztasuna ez da salbuespena, araua baizik. Munduan sei mila hizkuntza baino gehiago daude, 200 bat estatutan banatutakoak.\nHortik abiatuta, Espainiaren hizkuntza aniztasuna aitortu eta garatzea eskatzen du agiriak, eta baita Eskualdeetako edo Eremu Urriko Hizkuntzen Europako Gutunari buruzko konpromiso guztiak betetzea ere. Dokumentua sinatu dutenen iritziz, hizkuntzek erkidegoen bizikidetza eta elkar ezagutza sustatzen dute, eta ikaskuntza prozesuetan hobekuntza nabariak dakartzate. Gainera, "Espainiaren eleaniztasunak hobeki prestatzen gaitu Europaren eleaniztasunerako". Bide horretatik abiatuta, hizkuntza guztiak berdin-berdin Espainia osoari eta herritar guztiei dagozkiela irizten diote agiriaren bultzatzaileek.\nKonstituzioaren 3. artikuluak eta bederatzi autonomia estatutuk hizkuntza aniztasuna aitortzen dute, bai katalana/valentziera (Katalunian, Valentzian eta Balear Uharteetan), galegoa (Galizian), euskara (EAEn eta Nafarroan) eta aranera/okzitaniera (Katalunian) ofizialtzat joz, zein Aragoiko, Gaztela eta Leongo eta Asturiaseko berezko hizkuntzak onartuz eta babestuz. Lege mailako aukerez baliatuta, eleaniztasunaren aldeko agiriak hori espresuki arautuko duen lege bat onestea eskatzen du. Zeharkako legea litzateke, organikoa, lege organikoak aldatuko dituelako. Hala, lege berri horrek Estatuko Administrazio Orokorra, Justizia eta goi mailako erakundeak ukituko lituzke. Gainera, kasuan kasuko autonomia estatutuetan ezarritako xedapen eta eskumenekin bat egingo luke, eta lurralde printzipioarekin.\nIldo beretik jota, agiriak dio hizkuntza aniztasuna aitortu eta garatzeak berarekin dakarrela erantzunkizun partekatua, aurrekontuei dagokienez esaterako. Ondorioz, kostu hori administrazio guztiek hartu behar dute euren gain, "jadanik eskura dituzten giza baliabideak eta diruak eta, bereziki, informazio eta komunikazio teknologiak erabiliz". Izan ere, hizkuntza aniztasuna autonomia erkidego guztietan defendatu behar den balio bat dela dio idatziak, eta horietako bakoitzak, barne adostasunen arabera, bere oreka lortu behar duela hizkuntza kontuetan, "guztien eskubideak eta sentiberatasuna errespetatuz eta hizkuntza guztien erabilera bultzatuz". Azkenik, Espainiako ordezkari politikoei dei egiten die datorren legegintzaldian alor honetan adostasuna bila dezaten, horrek ahalbidetuko baitu "Konstituzioaren geroko erreforma batean espresuki jaso behar diren aldaketak" gauzatzea.


90eko hamarkadako arte-bildumea Bilbon - Bizkaie! - Uriola.eus\nBizkaiko Batzar Nagusiak erakundeak azken berrogei urteetan eskuratutako bilduma propioaren altxor artistikoak atara ditue barriro herritarren gozamenerako. Bagilean 80ko hamarkadako artea izan bazan protagonistea, orain hurrengo hamarkadako margolanak eta eskulturak dagoz ikusgai, urtarrilaren 28ra arte, administrazino-egoitzako erakusketa-aretoan (Hurtado de Amezaga, 6 – Beheko solairua. Bilbo). 90eko hamarkadako artea. Sasoien arteko oihartzuna erakusketeak egile ospetsuen eta EHUko Arte Eder Fakultadetik urten barriak ziran artisten lanak batzen ditu.\nBatzar Nagusietako Erakusketa Aretoak beste horrenbeste artistaren 15 lan batzen ditu, gehienak 60ko eta 70eko hamarkadetan jaiotakoak, Txus Melendez, Juan Ugalde, Andoni Euba, Jorge Rubio, Fermin Moreno, Luis Candaudap, Dora Salazar, Asuncion Goikoetxea, Abigail Lazcoz, Roberto Ruiz Ortega, Jose Zugasti, Carmen Olabarri, Begoña Zubero, Patricia Lopez eta Eduardo Sorrouville.\nErakusketa hau 90eko hamarkadara egindako bidaia bat da. Hamarkada horretan, hainbat jazoera sozial, politiko eta teknologikok ezarritako mugetatik urtetako eta sortzeko modu barriak ekarri zituen. 1989an, Berlingo harresia jausi osteko testuinguru soziopolitiko barria, konputagailu personalen zabalkunde masiboak eta interneten garapenak ekarri eben aurrerapen teknologikoak eta XX. mendeko arte bisualen tradizinoa bera, artistearen errealidadeaz eta esperientziaz bustitako erakusketa honetako lanetan islatzen dira.\nHamarkada hau gaur egungoa balitx moduan sentiduten da eta, era berean, antxinako historia balitx moduan: Transizino kultural, sozial eta teknologiko handiko boladea islatzen dau. Sasoi horretan arteak, adierazpide barrien bila ordura arte ezarritako mugetatik atarateko jokerea eukan, azaldu dau Ana Otadui Bizkaiko Batzar Nagusietako buruak, Andoni Euba, Carmen Olabarri, Luis Candaudap, Roberto Ruiz Ortega, Jesus Melendez eta Eduardo Sourrouille artistak be egon diran erakusketearen aurkezpen ekitaldian.\nBizkaiko Batzar Nagusiak erakundearen arte-bilduman ia 200 lan dagoz gaur egun, batzuk eskuratuak eta beste batzuk dohaintzan jasoak. Hogei bat 90eko hamarkada horretakoak dira. Altxor ezkutu hori Anton Aurre demokrazia sasoiko Batzar Nagusietako lehenengo buruak izan eban bihozkadeari esker batu da. Orain pasetan dan moduan, sasoi haretan Bizkaiko Legebatzarrerako artea eskuratzeko programea jarraitu bat martxan jartearen alde egin zan eta artista hasibarriak kontuan hartu ziran, gaur egun UPV/EHUko Arte Eder Fakultadeagaz egiten dan moduan. Hitzarmen horren helburua Bizkaian trebatutako artisten harrobi gaztearen lana erakustea da.\n90eko hamarkadako artea. Sasoien arteko oihartzuna erakusketea, Bizkaiko herritarrei erakunde horrek artean eta kulturan egindako inbersinoa ezagutarazo gura deutsen eta Euskal Unibersidade Publikoari hamarkada haretako talentua sortzeko leku moduan balioa emon gura deutsan erakusketa-moltso baten hirugarrena da: Lan ikusgarriak dira, bai neurriagaitik, bai artelanen indarragaitik be, esan dau Otaduik eta gure altxor guztiak erakusten jarraitzeko konpromisoa hartu dau, Bizkaiko herritarrek gozau deiezan.\n90eko hamarkadari buruzko erakusketeak ONCEren babesa izan dau\nItsuen erabateko integrazinoaren eta inklusinoaren alde egiten dauen erakundeak bere laguntzea emon dau, erakusketearen informazino-zirkuitua braille formatuan egon daiten, kolektibo horrek kulturarako dauen sarbidea errazteko. Erakusketearen aurkezpenean, Juan Carlos Andueza ONCE Euskadiko lurralde\nordezkaria eta Rafael Ledesma presidentea izan dira, beste dozena bat lagunegaz batera: Lankidetza horren bidez adierazo gura dogu garrantzitsua dala bizitearen alderdi guztiak itsuentzat eskuragarri izatea, baita kulturarako sarbidea be eta, kasu honetan, artelanetarako sarbidea. Beharrezko egokitzapenakaz kultura, informazinoa, hezkuntza edo lana edo beharra eskuratzeak gure erakundearen helburu gorena bete ahal izatea esan gura dau, hau da, gizarte guztiz inklusibo batean modu autonomoan bizitea, esan dau Anduezak. Horretarako, erakundeek, Bizkaiko Batzar Nagusi honeen kasuan bezela, holango ekimenakaz bat egitea behar dogu, lurraldeko ganerako herritarrei emoten jakezan aukerak geuri be emonez, gaineratu dau.


Trikitiaz – Morau-enea\nOso aditua ez izan arren, eta beraz, hein handi batean, kanpotik begiratuta, badirudi zerbait mugitzen ari dela trikitiaren munduan. Zer ikerketa serioa egin dudan hori ondorioztatu ahal izateko? Bada, azken hilabeteetan komunikabideetan, beno, euskal musikari tarteren bat eskaintzen dioten komunikabideetan esan nahi nuen, agertutako hiru berri jaso eta bata bestearen alboan jarri ditut, alderatu ahal izateko.\nLehenengo berriak Joseba Tapiaren “Larreko Eskolatik” liburua du aipagai. Bigarrenak Huntza taldearen “Aldapan Gora” kantuaz jarduten du eta, azkenak, hainbat urteren ondoren, euskal trikitiaren errolda burutu ahal izatearen “balentria” azpimarratzen du. Musika zaletasun eta irakaskuntzaren gaineko hausnarketa, dantza-musikarentzat ezinbestekoa den arrakasta eta egiten dugunaren ispilu den datu-bilketa. Kuriosoa gertatzen da hain denbora gutxian hain berri pozgarriak, bata bestearen segidan jasotzea. Baina, hiruretatik zein da esanguratsuena?\nHausnarketarik gabe bizi, edo gutxienez biziraun daiteke. Kaskoa berotzeak buruko-mina baino ez du ematen askotan. Gehienetan ez dakigu oso ongi zertan ari garen, baina aritzen gara, ez dakigu oso ongi aurrera edo atzera goazen, baina bagoaz… ehunka lagun, hemen eta han. Datuak paperean idazten diren zeinuak baino ez dira. Ai ama, baina arrakastarik gabe, arrakastarik gabe ezin bizi. Nork hitz egingo luke berriro trikitiaz Huntzak ez balu udako-kantaren iritsiera hilabete batzuk aurreratu? Horixe, trikitilariak eta aditu batzuk.\nCategoriesGara MusikaTags,iritzia trikitia zutabea\nPrevious PostPrev Article Solasaldi ederrak\nNext PostNext Article Amaren irakurgaiak


EPPKren agiria | Basque Country | Naiz\nNOV. 30 2021 - 06:15h\n(Aritz LOIOLA | FOKU)\nAgiri honen bidez, Euskal Preso Politikoen Kolektiboak (EPPK) gure senide, lagun eta kideei eta euskal gizarteari adierazten diegu kaleratzean egiten zaizkigun harrerak hurkoen artean eta era pribatu eta diskretuan jaso nahi ditugula aurrerantzean, orokorrean azken hilabeteetan hasia den bidetik jarraituz.\nHainbat eragile eta alderdik bizikidetzaren ordez konfrontazioa bilatzen dute arduragabeki. Ez dugu inondik inora polemika antzurik elikatu nahi; arduratsu izateko eta modu eraikitzailean jokatzeko borondatea dugu. Ez dugu amore emango hartutako bidean jarraitzeko orduan; jokabide ezkorrenetan eroso sentitzen direnen aitzakiak gero eta nabarmenago geratzen ari dira euskal jendartean, beraien eragina itzaltzen joan den heinean batez ere.\nAurten bete dira hamar urte borroka armatua behin betiko alde batera geratu zenetik. Bakea galarazi eta inposizioa betikotu nahi dutenek, baina, aurrerapauso bakoitza blokeatu edo saboteatu nahi izan dute ordutik, mendekua bilatuz eta gatazka desitxuratuko lukeen kontakizun iruzurtia inposatu gogoz. Garaile eta garaituen errelatoa elikatuz.\nAurrerantzean, harrerak soilik hurkoen giroko esparru pribatuan jaso nahi ditugu\nBadira, harago, ongi etorri publikoen harira samina sentitu dutela zintzoki azaldu duten pertsonak. Gure iraganeko militantzian egindako ekintzen ondorioz kaltetutako pertsonak dira eta minduta sentitu daitezkeela ulertzen dugu. Urte luzez eta baldintza ezin gogorragoetan kartzelan egon den presoak kalera irtetean hurkoen besarkada jasotzeko eskubidea duela onartu arren, harrera-ekitaldi publikoek mina eragiten dietela adierazi dute. Argi esaten dugu gure gogoa dela sufrimendu oro arintzea eta aukera berriak zabaltzea, zauriak sendabidean jartzea eta euskal herritarren artean elkarbizitza sendotzea.\nBeraz, espainiar eta frantziar Estatuetako espetxeetan dauden gure kideen artean kontsulta egin ondoren, EPPK-k, lehendik abiatutako beste urrats eta hartutako erabaki batzuei jarraipena emanez, egoki irizten dio aske geratzearen gure poza espetxe atarian zain ditugunekin elkartzean edota era diskretuan hartzen gaituztenekin partekatzea. Aurrerantzean, harrerak soilik hurkoen giroko esparru pribatuan jaso nahi ditugu.\nErabaki hau euskal preso politikook bizikidetzari, bakeari eta gurea eta gure senideena ez ezik besteen sufrimendua ere aitortzeari egiten diogun ekarpen indibidual eta kolektiboa da. Azken urteotan egindako urratsek ortzi-muga argia izan dute aurreko zikloa gainditzeko bidean. Gure nahia hori dela adierazten diegu ezkerreko militante independentistei; haiekin batera goaz geu ere, etorkizuneko erronkari helduz, Euskal Herriaren askapen prozesuan bide eta aukera berriak irekitzera. Bakea eta askatasuna lortu eta maila berean ezarri arte.\nEuskal Herria bihotzean, 2021eko azaroan


Socialistas de Irun – Irungo Sozialistak | Irun, hiri jasangarri\nIrun, hiri jasangarri\nSocialistas de Irun 15 May, 2019 Berriak 0\nSan Isidro egunarekin kointzidituz, Jose Antonio Santanok bere ingurumeneko proiektuak aurkeztu ditu.\n“Jasangarritasunare aldeko apostua egitea eta ingurumenean hezitzea edozein hiriren helburuak dira eta baita Irunenak ere.”\nUrtero bezala José Antonio Santano alkatea baserritarrekin egon da San Martzialen San Isidro eguna ospatzeko. Lehenago ingurumenarekin zerikusia duten bere hauteskunde-programako proiekuak aurkeztu ditu “ eta garrantzi handia dute, izan ere, hirien etorkizuna jasangarria izan behar du bai edo bai” ziurtatu du Santanok.\nAlde batetik energia-eraginkortasuneko neurriak martxan jarriko dira LED argiztapena bezala, “Eraginkorragoa, seguruagoa eta merkeagoa da”. Mugikortasun elektrikoaren aldeko apustua egiten jarraituko da “azken hilabeteetako proiektu garrantzitsua izan da. Irun Euskadiko lehen hiria izan da 100% elektrikoa den autobus linea martxan jartzen. Baina gai honetan handinahiak gara eta autobus elektriko gehiagorekin jarraitu nahi dugu. Hurrengo linea berdea L2a izango da, Landetxakoa”. Alkateak azaldu du ere, udalaren ibilgailu elektrikoen kopurua handitzen jarraituko dela, eta baita ere ibilgailu elektrikoaren aldeko apustua egiten duten pribatuetzako laguntzak eta erraztasunak ere.\nSantanok azaldu du ere beste modu batera pentsatzen lagundu nahi dutela. Hirian zehar mugitzen garenean oinezko ibilibideak sustatu behar dira, garraibode publikoak eta baita txirrinda. Horrela CO2 murriztuz eta hiri atseginagoa eginez.\nBeste neurri berritzaileetako bat ingurumenaren inguruan aisialdi eta heziketa programa bat martxan jartzea izango da. Natura Eskola izango da bere izena eta aisialdi eta programazio “berdearen” aldeko apustua da. “Ikusi dugun bezala gure ingurua ezagutzeko irteerak, Erlaitzetik izarrak ikusteko ekimenak edo irteera mikologikoek arrakasta izugarria dute. Hauekin programaketa iraunkorra egin nahi dugu. Gainera hedatu nahi dugu formakuntza ikastaroak martxan jarriz eta familiarentzako heziketa eskainiz gai ekologikoei, baratzezaintzari eta landaketari buruz, besteak beste. Zenbait esperientzia izan ditugu Puianako baratze ekologikoetan eta oso positiboa izan da”. Natura Eskola programa familian egiteko aisialdi eta kultura programa izango da; adin guztietara zuzenduta egongon da eta Meakan egongo da elkartzeko eta ekintzak aurrera eramateko zentroa, txikien parkearen inguruan, gaur egun erabiltzen ez den espazio batean.\nGertutasunekoa eta iraunkorra den ekonomia\nEkonomia zirkularraren inguruan baliabide propioak sustatzen duen eta proiektu jasangarrietara eta gertukoetara lotuta dagoen ekonomiari buruz hitz egin du Santanok. Ideiak hauek finantziazio berezia jaso beharko luketela uste dugu berrikuntza eta jasangarritasuna elkartzen dituztelako.\nBeste etorkizuneko proiektu bat San Miguel -Anakako etxebizitza pubikoaren garapenetako bat Ecoauzo batean bihurtzea da; “esperientzia pilotua izango da eta ingurumen inpakutua murrizteazgain, lagunduko du aizkokideak modu desberdinean pentsatu eta bizi daitezen”\nAmaitzeko Jose Antonio Santanok ondorengoa esan du: “baserritarrak eta lehenengo sektorearen alde, gure baserrien alde eta baita baratze eta animalien alde apostua egiten jarraitzen dutenak zoriondu nahi ditut; gure baserrietako produktuen aholkularitza, profesionalizazioa eta lehiakortasuna Bidasoa activa eta Udaletik idartu behar dira, horrela belaunaldien arteko erreleboa ziurtartzeko eta gure landaren etorkizuna ziurtatzeko ere. Gure hirian sustatu eta handitu behar den sektore bat daukagu, beraz; izan ere Irunen nortasunaren partea da.\nsostenible economía educación empleo parte-hartzea formación ciudadana participación


Euskal arkitektura - Hendaia Turismoa\nNahiz eta jarduera turistikoak joan den mendean garapen nabarmena izan zuen, XX. mendearen hasieran eraikitako etxetzarrak eta beste eraikuntzak Hendaiako kostaldeko zinta babestua islatzen duten altxor bat izaten jarraitzen dute.\nOndare horren jakitun, udaletxeak inbentario bat egin eta erregionalista berri inspirazioko berrogei bat etxetzar zerrendatu zituen. Udaletxeak horrela identifikatu zituen.\nEstilo hori XX. mendearen hasieran jaio zen.\nLabourde lurraldeko ohiko etxearen bertsio “moderno” bat da soilik, bere etxaurre zuriarekin eta bere egurrezko armazoi bereizgarriekin. Arkitektoek material berriak (harria…) erabiltzeko, sabai asimetriko bat eta irekiera gehiago kanpoaldera egiteko askatasuna hartzen dute.\nEra berean kalera irekitzen dira: solairu baxuak altxatuta daude; etxaurreetan lan aipagarria egiten da, horiek garaiko jabeen arrakasta sozialaren bisita-txartela baitziren.


dokumentala | Iruña Veleia gorria\nPosts Tagged ‘dokumentala’\nDokumentala 5 urte: Iruña Veleia benetakoak ala faltsuak?\nIruña-Veleia, benetakoak ala faltsuak izeneko dokumentalak 22 minutu irauten du, eta bertan Eliseo Gil, Idoia Filloy, Patxi Alaña, Juan Martin Elexpuru eta Koenraad Van den Driessche mintzatzen dira, hurrenez hurren.\nIruña-Veleia, benetakoak ala faltsuak izeneko dokumentalaren estreinaldia gaur azaroak 19, 19:00etan Donostiako udal liburutegi nagusian k/ S. Jeronimo Alde zaharra. Ekitaldi aretoa Non da (mapa)\nLaburpen hitzak:benetako, dokumentala, euskara, faltsu, iruña oka, veleia\nEuskara jendea dokumentala Gasteiz\nEuskara jendea dokumentala Gasteizen. Berria\nDuela bi urte hasi ziren proiektuarekin, eta azkenean iritsi da jendeaurrean erakusteko unea. Dagoeneko estreinatu zuten lehen zatia atzo Maulen, eta gaur, bigarrena estreinatuko da Gasteizen. Ondoren, Iruñea, Baiona, Donostia eta Bilbon erakutsiko da. Juan Karlos Etxegoien Xamar-ek, 2006an argitaratu zuen Euskara Jendea liburuan oinarrituta dago dokumentala.\nIbaizabal-Mendebalde elkarteak ekoitzia da, Zenbat Gara elkartearen laguntzarekin. Guztira sei dokumental sorta dira, eta euskal hiztun komunitateak historian izandako ildo nagusiak azaltzea dute helburu. Atal bakoitzak 45 minutu inguru iraungo du. Atzo lehenengoa erakutsi zen Maulen, Historiaren atarian; gaur Gasteizen, bigarrena erakutsiko da, Erromako inperioan; Iruñean, Anistasunaren bideak; Baionan, Mugetan gaindi; Donostian, Gerren arteko pizkundean; eta azkenik Bilbon, Mundua osatzen.\nEuskara Jendea: gure hizkuntzaren historia, gure historiaren hizkuntza, Ibaizabal-Mendebalde eta Zenbat Gara kultura elkarteek ekoitzitako dokumental-sorta da.\n40-50 minutuko sei atalek osatzen duten dibulgaziozko lan honen bidez publiko zabal bati aurkeztu nahi zaio euskararen eta bere herriaren historia. Dokumentalak hainbat hizkuntzatan daude azpititulaturik. Bestalde, material didaktiko bat ere sortuko da.\nEuskara Jendea egitasmoak Xamarrek 2006an Pamiela etxean argitaratutako izenburu bereko liburua du abiapuntu, eta ikusentzunezko esparruan zegoen hutsunea betetzera dator, lengoaia honek duen zabalpenerako dohaina baliatuz.\n13363 2005-5-4 Yavhe / geure ata (1.700 urteko euskara)\nLaburpen hitzak:13363, dokumentala, euskara, gasteiz, iruña oka, jendea, juan karlos etxegoien, veleia, xamar, zenbat gara


Xabier Zabalak eta Garikoitz Mendizabalek disko berria izango dute Durangoko Azokan. Musika estilo anitz eta hamaika kolaborazio dituen lana da Ibili munduan. Argitalpena urte bereziari ginga jartzera dator, Mendizabalek 25 urteko ibilbidea ospatzen baitu txistuaren munduan.\n«Txistua partaide duen azken urteotako diskorik deigarriena da zalantzarik gabe». Garikoitz Mendizabalen hitzak dira, Xabier Zabala lagun eta musikariarekin eskuz esku grabatu berri duen diskoaz. Durangoko Azokan kalean izango den lan berria estilo aldetik anitza da oso. «Gure gustuko playlist bat egin izan bagenu bezala da». Mendizbalek horrela definitzen du: «munduan zehar bidaiatzera gonbidatzen gaituen opari musikal elegantea».\nAbestitik abestira musika generoa erabat aldatzen duen diskoa da Ibili munduan. Bidaia horretan lagun izan dituzten musikarien zerrenda zabala da oso: Igor Telletxea (bateria eta perkusio jotzailea), Ruben Caballero, Ritxi Salaberria (baxu jotzailea), Luis Maria Moreno Pirata (haizezko tresnak), Kaabestri esemble (Itziar Prieto, Igor Torre, Monika eta Jon Larraz), Isa F. De Agirrre, German Ormazabal, Iñigo Goikoetxea, Miren Fernandez (abeslaria), Juantxo Arakama (trikitilaria), Josu Elberdin, Jagoba Astiazaran, Xabi Aburrruzaga (trikitilaria), Carlos Nuñez, Xurxo Nuñez, Aitor Furundarena (soinu jotzailea), Imanol Urkizu (abeslaria eta pandero jotzailea), Sergio, Iñaki Salvador (piano jotzailea), Elia Bastida, Amaiur Cajaraville (baxu jotzailea) eta Victor Sanchez.\nHauek dira diskoak biltzen dituen 12 kantak:\nEuria (Xabier Zabala; hitzak, Andoni Egaña; ahotsa, Miren Fernandez)\nUdalaitz* (Xabier Zabala) - *Kepa Junkerari eskainia\nLlama bat Urbian (Iñigo Goikoetxea; konponketak, Xabier Zabala; hitzak, Andoni Egaña; ahotsa, I. Goikoetxea)\nBidaia (Jagoba Astiazaran; konponketak, Iñaki Salvador)\nThe wedding waltz (Xabi Aburruzaga; konponketak, Xabier Zabala)\nBalkania (Josu Elberdin; konponketak, Xabier Zabala)\nIzan balitz (Xabier Zabala; ahotsa, Juantxo Arakama)\nIn the Mood for love (Fiona Sze/Guo Gan; konponketak, Xabier Zabala)\nSoinu zaharrak (konponketak, Aitor Furundarena; flauta, Carlos Nuñez; perkusioak, Xurxo Nuñez)\nIturria: Euskal Herriko Txistulari Elkartea\nEgileak Garikoitz Mendizabal, Xabier Zabala


Euskadiko Orkestra Sinfonikoak erramun mendibelandaren sei grabaturekin zoriontzen ditu Gabonak | Euskadiko Orkestra Sinfonikoa\nOsteguna 20 Abendua, 2018\nEuskadiko Orkestra Sinfonikoak erramun mendibelandaren sei grabaturekin zoriontzen ditu Gabonak\nerramun mendibelandaren grabatu-seriea\nDuela hiru urte ekindako bideari jarraituz, urte berri on opatzeko euskal artisten lana erabiliko du aurtengoan ere Euskadiko Orkestra Sinfonikoak.\n‹18 Abendua, 2018Ikusi, 14 urte Euskadiko Orkestra Sinfonikoa babesten\n›09 Urtarrila, 2019‘The Bride Wore Black’, Euskadiko Orkestra Sinfonikoaren eta Fernando Velázquezen grabazio berria\n2015 urtetik, Euskadiko Orkestra Sinfonikoak urtero euskal artisten obrarekin zoriontzen ditu eguberriak. Oraingo honetan erramun mendibelanda artistak La Taller lantegi eta grabatu-galeriaren eskutik egindako sei grabatu originalekin egin du.\nerramun mendibelanda margolaria, grabatzailea, ilustratzailea, kartelgilea eta pintura-irakaslea da Euskal Herriko Unibertsitateko Arte Ederren Fakultatean. Erakusketa ugari egin ditu bakarka eta modu kolektiboan artista gisa daramatzan hiru hamarkada baino gehiagotan. Sari eta aintzatespen asko jaso ditu; horien artean nabarmenena 2008ko Grabatuaren Lehen Sari Nazionala da.\nTestu honen bidez, mendibelandak grabatu-serie hau deskribatu du:\nHauskortasuna: ez gatoz margotzera, sentitzera baizik. Falta, gabezia, oroimenera sarbidea. Oroimenean pentsatzea, berreskuratu ezin dena berreskuratzea. Forma luzangen bertigoa eta emozioa.\nErorialdi luzean jatorrira iristen gara. Erorialdia berdean, erorialdia gastatutako gonaren gris ilunean. Horren azpian zegoen guztia. Ustez ezagutzen ez zenuen maremagnum HANDI hori guztia. Zurekin eraman duzu beti: marra zuzenaren hipersentikortasuna da. Garbia, argia eta posible den guztitik haratago gelditua. Dena da haratago. Wim Mertensek ekartzen dizu, berriz, piano hura, ia usteldutako egurrezko eskola garden ezin zaharrago hartan zegoena. Han ikasi zuen zure amak idazten. Orain zure ondoko ikasmahaian dago eserita. Tintontzi bereko tinta. Hauskortasuna eta hipersentikortasuna. Aintzakotzat hartu behar da, zaindu eta bere musika entzun…\nGal zaitez, erretira zaitez, eror zaitez uzkurtuta eta egin ezazu negar. Ez iezaiozu negar egiteari utzi eta senak bisitatuko zaitu itzal baten gisan. Paperaren testura zimurtsua igurtziz. Dei egin dizu. Erakarri egiten zaitu. Orbana pintura gaineko zure txistua da. Zaurian arnasten duzu.\nGrabatuak serigrafia bidez egin dira harri-kartoian, 1 mm-eko lodieraduna eta 17,5 x 11,3 cm-ko neurriduna. Grabatu bakoitzaren 1000 aleko edizioa egin da, guztiak artistak sinatuak eta 1etik 1000ra zenbakituak.\nGrabatu hauek gehitzen zazkie 2015, 2016 eta 2017an, hurrenez hurren, Orkestrak zorion-agurrean erabilitako Marta Cárdenasen, Zuhar Iruretagoienaren eta Jeleton taldearen lanei.\nklasesInithtml not-front not-logged-in no-sidebars page-node page-node- page-node-50536 node-type-noticia i18n-eu lang-eu section-berriakklasesFin


Eta nic mereci ezpaneu bere curutze au neure pecatuac gaitic, eta neure escuan baneucaz bere munduco aberastasun eta ondasunac, direanac direala, borondate osoaz ichico neuquez, eta guztiez gane gane auqueratuco neuque, curutze nun nagoan au, zurearen ondoren egotearren.\nZuc aguertu deustasun erreiñoaren gloria eta zoriontasunac nauca emen bere gomuteaz zaleturic eta ganezcaturic.\nEta zuri, Jauna, mundu onetan zagozala jausi baiatzu ainbat parte nire pecatuen peneetan; ez da mirari, ni mundu onetatic urtetean, jaso daquidala cerbait parte zure mereciquisunen sarian.\nEz deutsut escatuten zure erreiñuco jarlecu gorenic; ezta bere an zeure escuman edo esquerrean egoteric; ondo pagaduric nago zeure curutzearen escumea emon deustazulaco; eta onec asarquisuna emoten deust escatuteco, zeure erreiñoan zagozanean, nire gomuta izan daizun.


Korsario beltza | Desclée de Brouwer\nKorsario Beltzak ideia bakarra du buruan: Wan Guld, Marcaiboko gobernadorea, bere etsai amorratua, zigortu nahi du. Wan Guld traidorea da eta bere bi anaia hil ditu: Korsario Gorria eta Korsario Berdea. Hori dela eta Korsario Beltzak bere anaien heriotzengatik mendekua hartu nahi du. Lurretik eta itsasotik jarraitzen dio bere etsaiari. Liburu hau euskaltegiko 5.urratsetik gorakoentzat egokiturik dago.


ARTgia - ARTgia sormen- eta erakusketa-gunea da\nARTgia sormen- eta erakusketa-gunea da. Etengabeko eraikuntzan, gardena, malgua, non dena gerta daitekeen. ARTGiaren helburua da sortzeko baldintzak bultzatzea. Toki katalizatzaile bat izatea, trukeak, elkarrizketak eta esperimentazioa eragiteko, sormena oinarri eta sorkuntza garaikidea xede.\nSorgunea & Galeria\nSormena, ikerketa, esperimentazioa, berrikuntza eta hedapen artistikoa erdigunean kokatzen ditugu.\nMuralismo eraldatzailea prozesu parte-hartzaileetan oinarritzen da…gizartea hobetzeko eta inguratzen gaituena ulertzeko modua aldatzeko.\nARTgiak performance eta happening instalazio artistikoak egiten ditu ekitaldi edo ekitaldietarako, hala nola hitzaldiak, solasaldiak, sinposioak, galak…\nARTgia Sorgune & Aretoa genero ikuspegiarekin konprometituta dago, eta apustu egiten du emakumeen autonomia eta ahalduntzea garatzen eta generoaren kontzientzia hartzen laguntzearen alde. Balioen aldaketa sustatzearen alde egiten du, kulturaren esparruan ere genero-aniztasunari eta genero-identitateei buruzko rol eta estereotipo sexistak eta aurreiritziak ezabatuz.\nBeraz, generoa lerro estrategiko guztien zeharkako lerroa da.\nProiektu honek emakume sortzaileen lana ikusarazteko konpromisoa du. Beren prozesuak, ideiak eta garapenak erakustea, eta, azkenik, amaitutako lanak zabaltzea, ikuspegi berriak sortuz eta emakumeen eta gizonen arteko ekitatearen irismena hurbilduz, egungo azterlan, erakunde eta diskurtso artistikoen barruan.\nArtista hasiberriei laguntzea\nARTgia Sorgune & Aretoak espazio eta testuinguru egokia proposatzen du elkarrizketan lan egiteko, eta aukera ematen du artistek eta bagaje desberdinetako sortzaileek artearen eta sormenaren inguruko esperimentazio- eta ikerketa-proiektuak eta prozesuak garatzeko. Elkarrekintzaren aberastasuna elkarrizketetan, artikulazioetan eta baterako lanetan egongo da.\nProiektuaren helburu nagusietako bat artea eta sortzen ari diren artista garaikideak sustatzearen eta garatzearen alde egitea da, sormen-jarduera sustatzeko, haren sustapena errazteko eta haren obra zabaltzeko, esparru profesionalean txertatuz. Hau da, artisten eta sektorearen profesionalizazioaren aldeko apustua egiten du, jatorri eta prestakuntza desberdinak dituzten gazteen arteko kultura-trukea bultzatuz, mugikortasuna profesionalizaziorako akuilu gisa ulertuta, autonomiaz gaindiko, nazioko edo nazioarteko proiekzioa sustatuz.\nARTgia Sorgune & Aretoak euskara komunikazio-hizkuntza gisa erabiltzearen aldeko apustua egiten du. Hori dela eta, bere lehen erabakietako bat Bai Euskarari sarearekin bat egitea izan zen. Sare horretan, zerbitzu guztiak euskaraz eskaintzeko gaitasuna erakusten duen Zerbitzua euskaraz ziurtagiria lortu du.\nHorrela, ARTgia sorgune & Aretoak bat egiten du Eusko Jaurlaritzak Euskara Biziberritzeko Plan Nagusian eta Euskara 21 ekimenean abiarazitako neurriekin. Proiektu honek, beraz, Judimendi auzotik, Gasteizko errealitate soziolinguistikotik, euskararen erabilera sustatzeko aktibo izateko asmoari erantzuten dio.\nBerrikuntzaren kontzeptua garapenarekin, ekonomiaren hobekuntzarekin edo erakundeen edo enpresen efizientzia eta errentagarritasuna handitzearekin oso lotuta dago. Produktuetan zein prozesuetan egiten den berrikuntza premiatzat jotzen da XXI. mendeko munduan. ARTgia Sorgune & Aretoak berrikuntza soziala proiektuaren zeharkako ildo gisa aplikatzearen aldeko apustua egin du. Gizartea eraldatzeko berrikuntza arteari eta kulturari aplikatzeagatik.\nAzken batean, arte garaikidearen eta praxi artistikoaren bidez, aldaketa kultural bat sustatu nahi da, hezkuntzari, berdintasunari, aniztasunari, parte-hartzeari edo erakundeen eta pertsona bakoitzaren gizarte-erantzukizunari lotutako balioak indartuko dituena. Ideia horiek sozialak dira, bai emaitzetan, bai hedabideetan, eta gure ingurunetik, gure errealitatetik, dauden benetako berrikuntzak edo irtenbide hobetuak sor ditzakete.\nErakusketak & Ekitaldiak\nAll Erakusketa espazioa Instalazio artistikoak Muralismo eraldatzailea Sorkuntza, ekoizpen eta hibridazio espazioa\nIrantzu Lekuek mural berri bat garatu du Montgaten\nYone Estivariz artista gasteiztarrak Latxa erakusketa aurkeztu du ARTgia-n\nSorkuntza, ekoizpen eta hibridazio espazioa\nArte Garaikidearen salerosketa sustatzeko hirugarren Neguko Arte Azoka Gasteizen\nHiru emakume artistek jaso dute ARTgia sorgunearen EmART deialdiaren babesa\nPiko Zulueta argazkilari arabarrak Basoratu erakusketa aurkeztu du ARTgian\nSara Rodriguez-ek eta Alazne Payuetak Hilarria erakusketa aurkeztu dute\nPablo Espejo Saavedra idazleak Aurwel kapitaina eta altxor fantastikoa eleberria aurkeztu du\nDeitu 945 00 96 81\nMezu elektroniko bat bidali nahi diguzu?


Itsasoko festetan 2 asteburu bizi - Blog - Itsaso\nItsasoko festetan 2 asteburu bizi\nAurtengoan ekintzaz betetako 2 asteburutan ospatu dira San Bartolome jaiak. Gustu eta adin guztietarako ekitaldiz beteta joan dira.\nBi asteburutan banatu diren festei, abuztuak 23 ostirala eman zitzaien hasiera, Mus txapelketa eta azken urteetan ohikoa den bezala, festetako lehen egunean egiten den Eliz Atariko Pilota express txapelketarekin. Lehiatuak joan ziren bi probak eta azkenean, irabazleak gustora herriko produktuez osatutako sariarekin.\nHerri afaria izan zen ondoren indarrak berreskuratzeko, Herriko Ostatuko Aida eta Manuren eskutik. Afari goxoa dastatu eta gero, Maialen Arzallus eta Arkaitz Allurrek osatzen duten Jundajo taldearekin kantaldi eta dantza saioa.\nIndar berriturik, larunbatez, San Bartolome eguna genuen aurretik. Goizean, meza nagusia eta herriko ondareari buruzko hitzaldi interesgarria. Oraingoan,Itsason izan diren 5 errotei buruzko azalpenak eman zizkiguten Anttoni Okariz eta Pilare Muxikak. Ordu berean, Herriko Produktuetan dugun aukera ezagutze aldera, herriko ekoizle eta artisauek beraien produktuekin gauzatutako merkatu txikiaren inguruan jende andana bildu zen.\nArratsaldean berriz, umeen txanda. Herriko gazteek prestaturiko Altxorraren bila aritu ziren jo eta su.\nAfaltzeko Zahagi ardoa eta goizalderarte Alaikik benetan alaitu zuen musika saioarekin gozatu genuen.\nIgandean Hilerriko meza eta ondoren Toka txapelketa. Eta aratsaldean berriz aurtengo festetako berrikuntzetako bat, Rita antzezlana Aitziber Garmendia eta Joseba Apaolazaren eskutik. Jende ugari bildu zen Itsasoko plazan eta Itsasoko puntu guztietatik entzun izango ziren han izandako barre eta algarak.\nAstebeteko atsedenaren ondoren, berriro ere kirolari eman behar bigarren asteburuan. Larunbat arratsez XIX. Iñaxio Larrañaga mendi bizikleta trabesia. Aurten gainera, ibilbidea zertxobait aldaturik, Alegi, Itsaso, Kizkitza eta Atxurtza inguruko paisaietan barneratu ziren txirrindulariak.\nAzken txirrindulariak iristerako, lanean ari ziren Paella lehiaketako partehartzaileak. Aurtengoan 13 bikote inguratu ziren paella sukaldatzera.\nKarpa bete jendek dastatu ahal izan zituen bertan prestatutako paellak eta Segan taldearen emanaldiarekin amaitu ziren aurtengo jaiak.\nKizkitzako egunez izango du festak jarraipena datorren igandean!


Irekia Eusko Jaurlaritza - Gobierno Vasco :: Lehendakariak Bilboko Botikazar institutua bisitatu du\nLehendakariak Bilboko Botikazar institutua…\n\nLehendakariak Bilboko Botikazar institutua bisitatu du Iturria: Irekia\n\n2021_01_14_lhk_botikazar_04.jpg Iturria: Irekia\n\n2021_01_14_lhk_botikazar_02.jpg Iturria: Irekia\n\n2021_01_14_lhk_botikazar_03.jpg Iturria: Irekia\n\n2021_01_14_lhk_botikazar_05.jpg Iturria: Irekia\n\n2021_01_14_lhk_botikazar_06.jpg Iturria: Irekia\n\n2021_01_14_lhk_botikazar_07.jpg Iturria: Irekia\n\n2021_01_14_lhk_botikazar_08.jpg Iturria: Irekia\n\n2021_01_14_lhk_botikazar_09.jpg Iturria: Irekia\n\n2021_01_14_lhk_botikazar_10.jpg Iturria: Irekia\n\n2021_01_14_lhk_botikazar.jpg Iturria: Irekia\n2020-2021 ikasturtean 510 ikasle ari dira bertan Batxilergoa ikasten (16-18 urte bitartekoak)\nIñigo Urkullu Lehendakariak, Jokin Bildarratz sailburua lagun zuela, Bilboko Botikazar Bigarren Hezkuntzako Institutura bisita egin du gaur goizez, Gabon-oporren ondorengo ikasgeletarako itzulera gertatu berritan.\nIkastetxera egindako bisitan, Lehendakaria eta sailburua zuzendaritza-taldeko kideekin eta ikasleen ordezkaritza batekin elkartu dira. Bilera honetan bertatik bertara ezagutu dute nola hasi den bigarren hiruhileko hau eta nola ari diren garatzen ikasturtea, pandemiak eta honi aurre egiteko hartu behar diren neurriek erabat baldintzatua gatzen ari den ikasturtea.\nTopaketan parte hartu duten ikasleen kasuan, gainera, nabarmentzekoa izan da horietako batzuek konfinamendua bete behar izan dutela ikasturte honetan eta, beraz, eskolak etxetik jarraitu behar izan dituztela tarte horretan. Gazteek esperientzia horiek eta Covid-19ren inguruko euren hausnarketak partekatu dituzte Urkullu Lehendakariarekin eta Bildarratz sailburuarekin, bai eta datorren ikasturterako buruan dituzten planak edo asmoak ere. Batxilergoko azken urtean dauden ikasleek, neurri handi batean, USEren (Unibertsitatera Sartzeko Ebaluazioaren) prestakuntzan eta datorren ikasturtean hasiko dituzten Goi-mailako ikasketen hautaketan dute jarria arreta guztia.\nBisita amaitzean, Lehendakariak hezkuntza komunitateak, ikasturte zail eta ez-ohiko honetan, egindako lan izugarria eskertu eta auzolanerako erakutsitako prestutasuna nabarmendu du. "Gure ikastetxeetako ateak zabalik mantendu dira eta, horrek, konfiantzaz bete ditu familiak", gaineratu du. Zentzu honetan, aurrez-aurreko hezkuntzaren garrantzia azpimarratu du; eta adierazi du, hezkuntza arduradunen, profesionalen, ikasleen eta gurasoen lanari esker ikastetxeak leku seguruak izaten jarraituko dutela, orain arte bezala.\nBestalde, Lehendakariak esan du krisialdi honek hezkuntzaren garrantzia eta lehentasuna indartu egin duela. "Etorkizuneko ikuspegian, gauza gutxi daude hezkuntza baino garrantzitsuagoak. Hezkuntza gure oraina da, eta, baita ere, gure etorkizuna", gehitu du.\nBatxilergoko 510 ikasle\nDeustuko zubiaren oinean eta izen bereko unibertsitatearen ondoan kokaturik, Botikazar Bigarren Hezkuntzako Institutuak bi modalitatetan eskaintzen du Batxilergoa: Zientzia eta Teknologia Batxilergoa; eta Giza eta Gizarte Zientzien Batxilergoa. 2020-2021 ikasturte honetan, 16 eta 18 urte bitarteko 510 neska-mutil ari dira bertan ikasketak burutzen, eta horien heziketaz arduratzen da 52 irakasleko lan-taldea.\nD ereduan eskaintzen ditu ikasketak institutu honek, baina hizkuntza-eredu horren barruan Botikazar BHIk apustu sendoa egin du lerro eleaniztunaren alde, eta beraz, ikasleek ikasgaietako batzuk ingelesez ematen dituzte (Biologia-Geologia, Marrazketa Teknikoa, Historia, Ekonomia, Informatika edo Psikologia, besteak beste). Gaur egun, Botikazarreko ikasleen %45 inguruk lerro eleaniztun horretan egiten ditu ikasketak.\nEredu eleaniztun horretan sakontzen eta aurrera egiten jarraitzeaz gain, Botikazarrek etorkizuneko beste erronka batzuei ere heltzen die, zeharkako hainbat programa ezarriz. Programa horietan ekitatea, garapen jasangarria, hezkidetza, berrikuntza edo ekintzailetza/enpresa kultura lantzen dituzte. Lan horren guztiaren atzean uste sendo bat dago: ikastetxe bat ez dela edukiak transmititzeko leku bat soilik. Ikasleak irakaskuntza-ikaskuntza prozesuaren erdigunean kokatuz, berdintasun-balioak defendatzen dituen gazteria hezteko erronkari heldu diote, herritar aktibo, kritiko eta arduratsuak izan daitezen.\nEra berean, nazioartekotze-programak ere institutu honen hezkuntza-planaren funtsezko zutabeetako bat dira. Botikazarrek Europako hainbat programatan parte hartzen du (Erasmus+, ELOS, eTwinning). Programa horiei esker, Bilboko institutuko ikasleak Europako beste institutu batzuetako ikasleekin harremanetan jartzen dira, esperientziak partekatuz eta haiekin proiektuak garatuz\nUrkullu_Botikazahar.mp3 behera kargatu (8 MB)\nlhk_auzolana_eu.mp3 behera kargatu (1 MB)\nlhk_ikastetxeak_seguruak_eu... behera kargatu (400 KB)\nlhk_hezkuntzaren_garrantzia... behera kargatu (300 KB)\nlhk_auzolana_eu.mp4 80 MB\nlhk_hezkuntzaren_garrantzia... 20 MB\nlhk_ikastetxeak_seguruak_eu... 30 MB\nLehendakari_Lhk_Botikazahar... 300 MB\n2021_01_14_lhk_botikazar_04... 2 MB (jpg)\n2021_01_14_lhk_botikazar_02... 3 MB (jpg)\n2021_01_14_lhk_botikazar_03... 3 MB (jpg)\n2021_01_14_lhk_botikazar_05... 3 MB (jpg)\n2021_01_14_lhk_botikazar_06... 3 MB (jpg)\n2021_01_14_lhk_botikazar_07... 3 MB (jpg)\n2021_01_14_lhk_botikazar_08... 3 MB (jpg)\n2021_01_14_lhk_botikazar_09... 2 MB (jpg)\n2021_01_14_lhk_botikazar_10... 2 MB (jpg)\n2021_01_14_lhk_botikazar.jpg 3 MB (jpg)\n14-1-2021_Discurso_LHDK_Vis... 100 KB (application/pdf)\nEuskadiko Lanbide Heziketako ikastetxeek berrikuntzako 97 proiektu europarretan hartzen dute parte\nJaurlaritzak José Javier Miguel de La Huerta izendatu du Familia Politikarako eta Komunitate Garapenerako zuzendari, José Luis Madrazoren ordezko gisa (Gobernu Kontseilua 2016-01-12))


Euskarazko kultur programazio berezia hasiko da ostegunean Kultur Leioan\nActualizado 2014/02/19 14:08:39 CET\nFoto: KULTUR LEIOA\nHirugarren urtez jarraian, Leioan (Bizkai) kokaturiko Artedrama plataformak eta Kultur Leioa aretoak Kultur Maratila euskarazko programazio berezia antolatu dute, eta ostegun honetatik igandera bitartean, antzerkia, musika eta dantza izango dira euskaraz.\nHorrela, Leioako Udaleko iturriek jakinarazi dutenez, ostegun honetan, otsailaren 20an, Dxusturi Teatroa konpainiak sortutako "Konpota" bakarrizketarekin hasiko da zikloa, Eneritz Artetxe aktorearekin.\nOstiralean, hilaren 21ean, Ertza-Asier Zabaleta izango dira protagonista, "NAN" dantza ikuskizunarekin, eta eguna osatzeko, Transhumantzia taldearen musika izango da entzungai, Mixel Etxekopar eta Francois Rosserekin.\nLarunbatean, otsailaren 22an, antzerkia izango da berrirol, Ttanttaka taldearen "Zazpi aldiz elur" lanarekin, eta ondoren, JB Pedradas konpainiaren "Pepino ustelak (hozkailuan)". Kultur Maratila bukatzeko, igandean, hilaren 23an, Gabriel Aresti Kultur Elkartearen eta Zenbat Gara elkartearen "Gabrielen lekua" ikuskizuna izango da Kultur Leioan.


IKOR Topaketa: azaroak 27\n2015ko Azaroa 12\nBarne-ekintzailetzako beren eredua azalduta parte-hartzaileak inspiratzera zuzenduta daude Topaketak. Urriaren 2an Ega Master enpresa ezagutu genuen, eta azaroaren 27an IKOR bisitatuko dugu.\nIKOR enpresa gipuzkoarra konpainia globala da, berrikuntzarekin loututa eta Espainian, Txinan eta Mexikon dituen lantegietatik zirkuitu elektronikoak (EMS) diseiatzeko eta ekoizteko zerbitzu integralak eskaintzen ditu. Zerbitzu horien artean daude hornitze-kateko soluzio osatuak mundu mailan liderrak diren konpainia insutrial eta teknologikoentzat.\nEguneko agenda ondokoa da:\n09:30 – 09:45 Harrera parte hartzaileei\n09:45 – 10:15 IKOR aurkezpena\n10:15 – 11:15 Instalazioak bisitatu\n11:15 – 12:15 Ekintzailetza eta IKOR\nBitartean, eta sakontzen hasteko, hona hemen IKOR enpresaren barne-ekintzailetzako ereduari buruzko bideo laburra


BIZIKLETAREN ETA OINEZKOAREN ALDEKO ESPERIENTZIEN III. JARDUNALDIAK - Hasiera - opepro01i1\nBIZIKLETAREN ETA OINEZKOAREN ALDEKO ESPERIENTZIEN III. JARDUNALDIAK - Hasiera\nErronkak eta irakaskuntzak pandemiaren ondorengo mugikortasun jasangarri berriari begira\nDonostia, 2021eko martxoaren 17a.- Gipuzkoako Foru Aldundiko Mugikortasuneko eta Lurralde Antolaketako Departamentuak eta Cristina Enea Fundazioak Bizikletaren eta oinezkoaren aldeko esperientzien III. jardunaldiak antolatuko dituzte martxoaren 29an (astelehena), pandemiaren ondorengo mugikortasun jasangarri berriaren alde egitera bideratutako hainbat udal-jarduketa aurkezteko.\nJardunaldiak Zoom online plataformaren bitartez garatuko dira eta euskararako aldibereko itzulpena eskainiko dute. Udaleko eta eskualdeko kidego tekniko eta kudeatzaileari eta mugikortasun aktibo jasangarrian inplikatutako eragile ekonomiko eta sozialei zuzenduta daude. Jardunaldietan parte hartzeko, izena aldez aurretik eman beharko da esteka honen bitartez.\nRafaela Romerok (Mugikortasuneko eta Lurralde Antolaketako foru-diputatua. Gipuzkoako Foru Aldundia), Jaime Moreno García-Canok (Lehorreko Garraioko zuzendari nagusia. Garraio, Mugikortasun eta Hiri Agendako Ministerioa) eta Marisol Garmendiak (Donostiako Udaleko Ekologia eta Osasun Publikoko zinegotzi ordezkaria eta Cristina Enea Fundazioko lehendakariordea) ongi etorria eman eta jardunaldiak ireki ondoren, programazioak ondoren xehatzen diren hiru gai multzoak jorratuko ditu, hainbat instituzio eta erakunderen mugikortasun jasangarriaren aldeko ekimenak, esperientziak eta gogoetak aurkeztuko dituztenak (kontsultatu programazio osoa erantsitako dokumentuan):\nEgokitzapen klimatikorako erronkak eta zailtasunak eta lurralde-mugikortasun jasangarriagoaren aldeko apustua.\nDenboran finkatzen diren kudeaketa publikoaren esperientzien aurkezpena.\nKonfinamenduaren ondoren jarduerara itzultzeak agerian utzi du hiri-inguruneek muga handiak dituztela oinez edo bizikletaz segurtasunez ibiltzea bermatzeko; horrez gain, mugitzeko gainerako moduen kaltean automobila lehenesten duen mugikortasun-ereduak eragindako kutsadura-arazo ezagunak, bideetako istripu kopurua eta lurralde-, funtzio- eta hiri-sakabanatzea ere nabarmenak dira. Testuinguru horretan, arreta jasangarritasunean eta pertsonen beharretan jarri duten herritarren erakunde askoren ekintzak mugikortasunaren esparruan aldaketak gauzatzen lagundu du, egin dituzten proposamenei eta administrazio publikoekin lankidetzan jardun izanari esker.\nOsasun-larrialdiko agertoki horretan, tokiko gobernuek beren politikak eta zerbitzuak birkonfiguratzera bideratutako ekimen ugari sustatu dituzte, joan-etorrietan segurtasuna bermatzeari begira. Esku-hartze horietako asko bizikletaz eta oinez ibiltzearen alde egitera zuzendu dituzte, mugitzeko modalitaterik higieniko eta osasungarrienak direla iritzi baitiote, pertsonen arteko kontaktu fisikoa neurri handienean murrizten duten aldi berean.\nHorietako askotan borondate publikoa ikusten da, egoera koiuntural bati aurre egitetik haratago, hiri-eraldaketa gizatiarrago, osasungarriago, motorgabetuago eta deskarbonizatuago batera bideratutako egiturazko planteamenduarekin uztartzeko, eta, hortaz, egokitzapen klimatiko premiazko eta beharrezkoarekiko konpromisoa hartzeko.\n«Bizikletaren eta oinezkoaren aldeko esperientzien jardunaldien» 3. edizio honetan Garraio, Mugikortasun eta Hiri Agendako Ministerioaren ordezkariak izango ditugu gure artean. Erakunde horrek erabaki du bizikletarantz bideratutako mugikortasun-politikak bultzatzea, mugikortasun seguru, jasangarri eta konektatuaren estrategia berri baten bitartez. Era berean, Bizikletaren aldeko Estatu Estrategiaren ezarpena gidatu eta koordinatzen du. Halaber, Suspertze eta Erresilientzia Funtsari esker, udalei mugikortasun jasangarriaren eta aktiboaren aldeko jarduketak bultzatzeko emango zaizkien aukerak nabarmenduko dituzte.


topic_facet:"Automatizazioa eta robotika industriala (Heziketa Zikloa). Goi maila" topic_facet:"Lanbide Heziketa" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Instalazioa eta mantenimendua (Lanbide Arloa)"\nProposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Lanbide Heziketa Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Instalazioa eta mantenimendua (Lanbide Arloa)\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Bidasoan izokina harrapatzeko baimena eska daiteke apirilaren 9tik aitzinera - Erran.eus\nBidasoan izokina harrapatzeko baimena eska daiteke apirilaren 9tik aitzinera\nTtipi-Ttapa 2018-04-09 07:04\nIgande honetatik aitzinera Bidasoan izokin arrantzatzeko sasoia irekiko da.\nAurten, izokina harrapatzeko garaia apirilaren 15ean hasi eta 66. alea harrapatzen denean bukatuko da\nAzken urteotan amuarraina arrantzatzeko erabili den baimen-sistemaren antzekoa ezartzea da izokinaren arrantzan sartu den aldaketa nagusietako bat. Hau da, Bidasoa ibaiko izokin-tartean izokina arrantzatu ahal izateko, baimenarekin batera, eguneko baimen pertsonala eskatu beharko da. Aurtengo arrantza garaia apirilaren 15ean hasi eta 66. alea harrapatzen denean bukatuko da, edota uztailaren 31n, ale kopuru hori lortuko ez balitz.\nNafarroako Gobernuko Landa Garapeneko, Ingurumeneko eta Toki Administrazioko Departamentuak eguneko 100 baimen banatuko ditu gehienez. Apirilaren 9tik aurrera, baimenak eskatu ahalko dira, internet bigarrez edo Infonavarraren 012 telefonora deituz (948 217 012 zenbakira, Nafarroatik kanpo deituz gero). Baimena egunekoa eta pertsonala izanen da. Ez dago mugarik arrantzaleko eta denboraldiko eskatu ahal den gehieneko baimen-kopuruari dagokionez.\nTramitatzeko, nahitaezkoa da arrantzaleak arrantza-baimena izatea eta Nafarroako Gobernuaren baimenei buruzko datu-basean arrantzalearen datuak zuzenak izatea. Arrantza-baimena eskuratu edo dagozkion datuak egiazta daitezke Zerbitzuen Katalogoaren bitartez.\n2018ko denboraldia eta honi atxikitako egunak, eremuak, arteak, ale kopuruak eta aleen neurria arautuko dituen araudia 51/2018 Foru Aginduan zehaztu da, eta horren edukia ezagutzera emateko, arrantza-arauei buruzko foiletoa argitaratu da (gaztelaniaz eta euskaraz). Denboraldi balioduna ere aldatu da, apirileko hirugarren igandean hasiko baita (apirilaren 15ean), eta aldi bateko debekualdia ezarri da maiatzaren 28tik ekainaren 13ra bitartean (biak barne), denboraldiak izokinaren arrantzarako egun baliodunen kopuru berbera izan dezan. Arrantza garaia 66. alea harrapatzen denean bukatuko da, edota uztailaren 31n, ale kopuru hori lortuko ez balitz.\nBertzalde, arrantzaleko eta denboraldiko ezarrita zegoen 3 izokineko kupoa deuseztatu da. Aurreko urteetan bezalaxe, asteko egun guztiak izanen dira egun baliodunak, jaiegunak ez diren astearteak izan ezik, gutxieneko neurria 40 zentimetrokoa izanen da, eta maiatzaren 31 arte debekaturik dago beita naturala erabiltzea. Bere horretan mantendu da izokin bakarreko kupoa arrantzale eta eguneko eta debekatuta dago ugalketa egina duten izokinak harrapatzea.\nHainbat negutako izokinak (70 zentimetrotik gorakoak) babesteko neurri gisa, 12. alea arrantzatzen den egunaren biharamunetik hasita 7 eguneko debekualdia ezarriko da, eta horren ondoren, izokina arrantzatzeari ekin ahalko zaio berriz ere. Debekualdi hori epe baliodunetik kanpo hasiz gero, epe balioduna berriz ere hasten denean abiaraziko da, 7 eguneko debekualdia osatu arte.\nBidasoa ibaiko Izokin-Tartea Berako Fundizioen urtegian hasi eta Nafarroak Endarlatsan duen mugaraino luzatzen da. Izokina eta itsas-amuarraina bezalako espezieak arrantzatzea baimenduta dagoen leku bakarra da, baina ez dago baimenduta ibai-amuarraina arrantzatzea.\nItsas-amuarraina harrapatu ahal izateko, Nafarroako arrantza-baimenarekin batera, berariazko baimena ere izan behar da, izokina harrapatzeko bezalaxe. Izokina harrapatzeko ezarritako epe baliodun berbera eta egun berberak ezarri dira. Arrantzale bakoitzak eguneko itsas-amuarrain bat harrapatu ahalko du, 35 eta 50 zentimetro bitartekoa.


Txinako PVC film islagarri inprimagarria iragarkien lantegietarako eta fabrikatzaileentzat Lima\nDeitu iezaguzu: 0086-13405910005\nAltzairu herdoilgaitzezko doitasun Word\nInprimatzeko PVC film islatzailea iragarkietarako\nFilm mehearen zuzeneko aplikaziorako alderantzizko islapen material moduko bat da. Beirazko aleak, mikroprisma teknologia, erretxina sintetikoa, film meheen teknologia eta estaldura teknologia eta mikroestaldura teknologia ditu.\nErabilera erraza. Behar den azalera garbitu eta lehortu. Ebaki behar den zintaren luzera, zinta azalean itsasten duzunean, zinta kendu eta bere lekuan sakatzen duzunean, ziurtatu ondo itsasten dela behin, ez itsatsi behin eta berriz, zure segurtasun zinta islatzailearekin guztiz konforme ez bazaude, mesedez. jarri gurekin harremanetan itzultzeko edo itzultzeko. Zuretzat konponduko dugu! Ez dezazula kezkarik izan.\nProduktua Doako lagin inprimagarria, PVCzko film itsaskor auto-itsasgarria, karteletarako\nKolore Zuria, horia fluoreszentea, berde fluoreszentea, berdea, urdina, gorria, laranja, gorri fluoreszentea, etab.\nItsasgarri mota presio mota sentikorra\nAskatu geruza 100gsm askatzeko papera edo 36μm PET askatzeko filma\nEzaugarria Tinta xurgatze ona eta lehortze azkarra; bikaina ordenagailuko tintazko inprimatzeko eta serigrafia 300cd / lx / m2 arteko distira islatzailearekin\nAplikazio Autopistako iragarkiak, farola banderaren bandera, autoen karrozeriaren iragarkia, behin-behineko lantokiko seinaleak, kontuzko seinaleak\nMarka ODM eta OEM\nNeurria 1,24m / 1,35m / 1,52m * 50m\nPaketea 1 erroilu hodi gogor edo kartoi batean\nLehenengoa film islatzailea pilatzea da.\n1. Hobe da karbonoak xafla islatzaileen erroiluekin norabide berean eta horizontalean geruzetan pilatzea.\n2. Erabat debekatuta dago gurutzeak pilatzea.\n3. Debekatuta dago tamaina desberdinetako orri islatzaileen biribilkien tamaina desberdinak pilatzea.\n4. Partzialki erabilitako film islatzaileen erroiluak behar dira poltsak babestuta dituzten kutxetara itzultzeko.\n5. Prozesatu gabeko orri islatzaileek lauak gorde behar dituzte.\n6. Eguzki argia zuzenean eta biltegiratze hezea saihesteko. Film islatzaileak leku fresko eta lehorrean gorde behar dira, 18-24 ideal-ko tenperatura aproposa eta% 30-50 hezetasunarekin eta erosi eta urtebeteko epean aplikatu behar dira.\nIzan ere, xehetasun txiki bati ere erreparatu behar diogu pilatu aurretik, hau da, arin kudeatzeko\ntalka. Eta egiaztatu paketea hondatuta dagoen ala ez manipulatu aurretik.\nXafla islatzaileak aplikatzea:\nXaflak islatzaileak batez ere errepideetako eta trenbideetako trafiko seinale iraunkor edo aldi baterako, eraikuntza guneetako seinaleetarako, ibilgailuen matrikuletarako, barrikadetarako, kaskoetarako pegatinak, etab.\nFilm islatzailearen xaflaren funtzionamendu-tenperatura\nOrokorrean, xafla islatzaileak presioarekiko sentikorra den itsasgarri bat du eta seinale substratuari aplikatu behar zaio, esate baterako, metalari edo aluminioari 65 ° F / 18 ℃ edo gehiagoko tenperaturan.\nAurreko: Auto-itsasgarriak diren Binilozko Xaflak\nHurrengoa: Autoadhesibo Binilo Islatzailea iragarkirako\nBinilozko Film Islagarria Inprimatzeko\nfilm argiaren kutxa argitsua\nAuto-itsasgarriak diren Binilozko Xaflak\nFilm zeharrargia Light Box argazkia\nFilm zeharrargiaren argi kaxa


Erraustegiaren kontrako Mugimenduak protesta-ekintza bat egin du gaur eguerdian Foru Aldundiaren eta Bancon Santanderren aurrean – Errausketaren Aurkako Mugimendua\nErraustu Ez urria 15, 2016\t urria 15, 2016\nHome Uncategorized Erraustegiaren kontrako Mugimenduak protesta-ekintza bat egin du gaur eguerdian Foru Aldundiaren eta Bancon Santanderren aurrean\nErraustu Ez Uncategorized urria 15, 2016\t urria 15, 2016\n“Zuen negozioa, guztion minbizia eta ruina” lemapean, Erraustegiaren kontrako Mugimenduak protesta-ekintza bat egin du gaur eguerdian Foru Aldundiaren eta Bancon Santanderren aurrean.\nEkintza honen bidez zabaldu nahi izan dugun mezua laburbilduta dago honako testu honetan.\nErrauste plantek minbizia sortzen dutela gauza jakina da. Arnas aparatuko gaitzak ugaltzen dituela gauza jakina da. Hondakinak birziklatu ordez hauek erretzea astakeria bat dela gauza jakina da. Oinarrizkoa den zerbitzu publiko bat pribatizatzea herritarren kalterako dela gauza jakina da. 35 urtetan 2.000 milloi euro ordainaraziko izkigun azpiegitura kutsatzaile bat eraikitzea arduragabekeria itzela dela gauza jakina da.\nZenbat irabazi behar dute hurrengo errauste plantarekin? Badakigu diru-gosea bankero eta enpresarientzat aseezina dela, baina gure osasunaren kontura ez dira aberastuko! EZ NOSKI! Ozen diogu: gure esku dagoen guztia egingo dugu errauste-planta ez eraikitzeko, baina eraikitzen badute ere, ez dugu guk finantzatuko! Jakin dezatela banku honetako zuzendariek gure diruarekin ez dutela kontatzen.


ALBISTEAK > Fruituak > Fruitu zuhaixkak\nProduktu kimiko gehienak sintetikoak dira, hau da, industrietan sortutakoak. Gutxi batzuk besterik ez dira naturalak. Produktu kimiko horiek arrastoa uzten dute bai lurrean, bai ingurumenean, bai landareetan, bai fruituetan, bai ardoetan, bai sagardoetan... + gehiago irakurri\nNekazaritza ekologikoa puri-purian den honetan, biodinamika oinarri duen nekazaritzan ekoitzitako ardoek bereganatzen dituzte gero eta sari gehiago. Ikuskizun da mahats ardoetan bezala ote datorren sagardo, udareardo,\nBakarra da Gurbitzondoa, Arbutus unedo. Arbutus-ek latinez zuhaixka dio eta unedo-k bakarra. Fruitua, gurbitza, bakarra jan behar dela esan nahi omen du. Udazkenaren bihotzean heltzen da, gorri. Euskaraz izen mordoa du,\nAurten, beste fruitu guztiak bezala mahatsa ere azkar etorri da, besteetan baino lehenago. Hona txakolindegi bateko mahastia. Hemen mahatsak duen arazo handiena hezetasuna da: gaitzak sustatzen ditu, alea alferrik


Hizkuntza ohiturak aldatzeko oreka galtzen – Hitzartzen\nEUSKALDUN BATZUEN HIZKUNTZA ABENTURA ZIRRARAGARRIA\nHizkuntza ohiturak aldatzeko oreka galtzen\nJuanjo Ruiz 2019-01-08\nHizkuntza ohiturak aldatzea gure konfort zonatik ateratzea dela esatea, Pelloren egia da. Pertsona ezagun batekin dugun hizkuntza ohitura oreka bat mantentzearekin alderatu dezakegu. Demagun hasieratik gaztelaniaz ohitu garela hitz egiten. Behin ohitura hori hartuta, mantentzera joko dugu eta horrela eroso sentituko gara bi solaskideak. Oreka hori mantentzera joko dugu.\nDena den, horrek ez du esan nahi behin betiko oreka izango denik. Alda daitekeen gauza da. Bizitzan egiten ditugun beste aldaketa asko bezala. Demagun harreman horretan hizkuntza ohitura aldatzeko erabakia hartu dugula. Hasieran konfort zona horretatik irtetean tentsioa, ziurgabetasuna, deserosotasuna eta antzeko sentimendu eta sentsazioak izan ditzakegu. Era berean, gerta daiteke gure portaera ez etortzea guztiz bat gure helburuarekin, hau da, euskaraz egin beharrean batzuetan gaztelaniaz egitea, euskaraz hastea eta gaztelaniara pasatzea eta abar. Sentimendu eta portaera horiek aldaketa prozesuaren parte direla ulertu behar dugu. Aldatzeko egoera orekatua apurtu dugu. Oreka berria sortu arte gure portaera berria agian ez da nahiko genukeen bezain sendoa izango. Baina aldatzeko bidean gaude, fase horretan aldaketa egiten ari gara eta gerta daitezkeen gauzak dira. Gure burua motibatzeko lorpenetan jarri behar dugu atentzioa eta atzera pausoak aldaketaren parte direla ulertu.\nEutsi egiten badiogu gure helburuari, denborarekin hizkuntza ohitura berria sendotuko dugu, oreka berri bat lortuz. Gure konfort zonak ohitura berria barne hartuko du eta hortik aurrera mantentzeko joera izango dugu (arrazoi desberdinak direla medio aldatu daitekeela kontuan hartuz).\nProzesu hau adibide batekin irudikatuko dut: badut aspaldiko lagun bat. Ezagutu ginenean gure harremana gaztelaniazkoa zen. Denbora luzean elkar ikusi gabe egon eta gero, berriz ere noizean behin ikusten hasi ginen. Hasieran gure arteko harremana gaztelaniazkoa izaten jarraitu zuen. Baina nik euskaraz izatea nahi nuenez, hasi nintzen elkartzen ginen bakoitzean nire portaeran aldaketak egiten: Lehenengo esaldia euskaraz egiten, agian ondoren gaztelaniara aldatzen; hurrengo batean berriz ere euskaraz hasi, eutsi gero agian aldatu… Ez nuen beti euskarari eustea lortzen, baina nire buruari esaten nion ohitura aldatzen ari nintzela eta fase horretan nire portaera agian ez zela beti sendoa izango, baina fase hori gaindituko nuela. Gaur egun, elkar ikusten dugunean euskaraz egiten dugu. Aldaketa gauzatu dut. Berarekin euskaraz aritzea da niretzat orain gauzarik naturalena, erosoena. Oreka berria sortu dut eta pozik nago egindako aldaketarekin.


Nazioarteko Diru Funtsa – Gizapedia\nNazioarteko Diru Funtsa munduko herrialde gehienak biltzen dituen finantza erakundea da. 1944 urtean sortu zen, Ameriketako Estatu Batuen lidergopean, munduko ekonomiaren egonkortasuna eta oreka bermatu asmoz, arazo ekonomikoak dituzten herrialdeak laguntzeko. Sorrera-data esanguratsua da, Bretton Woods-eko bileren inguruan, Bigarren Mundu Gerraren bukaeran hain zuzen, Ameriketako Estatu Batuak garaile zirelarik. Hain zuzen, urte batzuk lehenago Depresio Handia izeneko krisialdi ekonomikoak gogor kolpatu zituen herrialde aurreratuak, eta horrelako egoerak saihestu aldera, egonkortasun ekonomikoa bermatuko lukeen erakunde baten beharra ikusi zen. Hasiera batean, helburu nagusia herrialde desberdinetako dibisen arteko truke tasak egonkortzea zuen helburu, eta horretarako ordainketa balantza oso desorekatua zuten herrialdeentzako diru-funtsak bideratu eta ordainketa-balantzak eta truke tasak zuzentzeko bestelako mekanismo automatikoak gauzatzea zen bere zeregin nagusia, nazioarteko merkataritza bultzatu eta protekzionismoa saihestearren. 1960ko hamarkadetan, nazioarteko merkataritzak garapen itzela izan zuenean, urre eta dolar erreserbak merkataritza finantzatzeko nahikoa izan ez, urre patroia bertan behera geratu, eta orduan mailegatzaile hutsaren rola hartu zuen eta gaur egun horrela jarraitzen du, herrialde batek bere nazioarteko zorrak ordaindu ezin dituen kasuetarako. Zeregin horren puntu eztabaidatsua Nazioarteko Diru Funtsak mailegu horiek emateko ezartzen dituen baldintza gogorrak dira, kondizionaltasun edo kondizionalitatea deitzen dena, maiz murrizketa latzak exijituz. De facto, Estatu Batuek kontrolatzen duten erakundea da, beto eskubidea baitu.\nBeste hizkuntzetan: ingelesez, International Monetary Fund (IMF) ; gaztelaniaz, Fondo Monetario Internacional (FMI).


Igandean egingo dute Laudioko jaietako daten gaineko kontsulta - - Alea.eus\nAiaraldea Gaur 2016-12-27 12:29\nHiru aukeren artean bozkatu ahalko dute 16 urtetik gorakoek; galdeketa loteslea izateko %20koa izan beharko da parte-hartzea.\nEsan bezala, hiru aukeren artean bozkatu ahalko da. Lehena: gaur egungo egutegia; hain justu ere, abuztuaren 15ean, 16an, 17an eta azken igandetik atzera bost egun. Bigarrena: Jaiak Erroke Deunaren aurreko ostiralean hasi eta hurrengo asteko igandean bukatzea. Hirugarrena: abuztuaren 15ean hasi eta zazpi eta hamar egunen artean luzatzea.\nBozketan 16 urtetik gorako laudioar guztiek parte hartu ahal izango dute; abenduaren 31rako izan beharko dute adin hori beteta, orduan egingo baita zentsua. Hori kontuan izanda, 15.500 pertsona baino gehiagok izango dute kontsultan parte hartzeko aukera, Udaletik aurreikusi dutenez.\nUdaletik azpimarratu dute garrantzitsuena parte hartzea dela. Hautestontzietara deitutako herritarren % 20ak (3.000 herritar inguruk) bozkatu beharko du gutxienez kontsulta loteslea izan dadin.\nGuztira, sei toki egongo dira egun horretan bozkatzeko: Aretan, nagusien gizarte etxean; Gardean, eskola zaharretan; erdigunean, institutuan; Ugarten, La Milagrosa ikastetxean; eta Latiorron, eskolan. Beste hauteskunde politiko batzuetan bozkatzen duen toki berera jo beharko dute 18 urtetik gorako herritarrek. 16 eta 17 urte bitartekoek, berriz, udaletxean eman beharko dute botoa, beheko solairuan jarriko diren hautetontziak baliatuta. 09:00etatik 20:00etara egongo da kontsultan parte hartzeko aukera.\nUdal langileak arduratuko dira botoen zenbaketaz eta akten jasotzeaz. Hala ere, lan-poltsa bat jarriko du abian Udalak, egun horretan hauteskunde mahaietan egoteko pertsonak kontratatzeko. 27 pertsona kontratatuko dituzte guztira, bi mahai bakoitzeko.\nJaien daten gaineko eztabaida urte luzez egon da mahai gainean. Urtarrileko kontsultarekin amaiera emango zaio 2015eko uztailean hasitako prozesuari. Lantalde bat bildu zen orduan, jaien antolakuntzan murgildutako hainbat eragile zein norbanakok osatutakoa. Sei data proposamen egin zituen lantalde horrek. Sei horietatik hiru atera dira azkenean, geroago egin diren beste bilera ireki batzuen bidez.


Hernanin animalien erabileraren inguruko eztabaida indartu da. Noticias de Gipuzkoa\nHernanin animalien erabileraren inguruko eztabaida indartu da\nSanjoanak oso giro onean eta parte-hartzailean igaro direla esan du Udalak eta ez da sexu erasoengatik salaketarik egon\n2016(e)ko ekainaren 30a, osteguna - 06:14etan eguneratua\nHernani- Hernaniko Udalak jakitera eman duenez, aurtengo sanjoanetan animaliekin lotutako ekitaldien inguruan eztabaida areagotu da herrian. Hori modu egokienean bideratzeko asmoz, Udalak eta hainbat herri elkartek osa-tzen duten Jai Batzordean landuko da gai hori datorren urteko jaiei begira.\nBestalde, Hernaniko Udalak txalotu nahi du San Joan jaietan herritarrek izan duten jokaera: “Ekitaldi asko izan dira egunotan eta gehienetan parte-hartze handia izan da. Gainera, giro ona, elkarbizitza eta errespetua izan dira nagusi”.\nSalaketei dagokienez, gehienak telefono mugikorraren lapurretarekin lotuta egon dira. Udaltzaingoak hamalau salaketa jaso ditu lapurretengatik jai hauetan eta Er-tzaintzak, ordea, 40, Hernanin eta inguruko herrietan. Lapurreta gune ohikoenak tabernak eta barrakagunea izan dira.\nBestalde, ekainaren 27an goizaldean,lapurrak sartu ziren txosna batean. Ustezko egileek diru kopuru handi bat zeramaten ezkutatuta atxilotu zituztenean.\nAlde positiboena, sexu erasoengatik ez dela salaketarik egon izan da. - A.M.